Sən demə, İsa peyğəmbərin arvadı və uşağı var imiş\nAraşdırma: "Davinçi Kodu " filmi xristian dəyərlərinə sarsıdıcı zərbə vurdu\nBAŞ TUTMAYAN PREMYERA\nBir neçə il bundan əvvəl xəbərlər proqramlarının birində belə bir məlumat yayılmışdı: "Qafqaz müsəlmanları idarəsi" Davinçi kodu" adlı kinofilmin qadağan edilməsi üçün Mədəniyyət Nazirliyinə rəsmi müraciət göndərib. Müraciətdə filmin ssenarisinə irad tutulur, İsa peyğəmbərin təhqir olunduğu bildirilirdi. Onu da qeyd edək ki, buna qədər filmin nümayişinə Hindistanda, Rusiyada və bir çox Avropa ölkələrində qadağa qoyulub. Hətta məşhur Kann kinofestivalında "Davinçi kodu" kinosu çoxsaylı tənqidlərə məruz qalıb. Bəs görəsən, bu qədər səs-küyə səbəb olan film nədən bəhs edir? Nə üçün ona bütün xristian aləmi, o cümlədən, Roma papası kəskin etirazını bildirib? Mövzuya keçməzdən əvvəl onu demək istərdik ki, son illərin araşdırmaları xristian dəyərlərinin kəskin təhrif olunduğunu sübuta yetirib. Başqa sözlə, İsa peyğəmbərin Mariya Maqdalina adlı qadınla evli olduğu, bu nikahdan bir qız uşağının dünyaya gəldiyi sübuta yetirilib. Halbuki, onun evli olduğu xristian dindarları tərəfindən inkar edilir. Məhz "Davinçi kodu" romanında və kinofilmində də bu barədə ətraflı söhbət açılır.\nKİNONUN SÜJETİ HAQDA\n"Davinçi kodu" filmi dahi rəssamın "Gizli şam yeməyi" adlı əsərinin nümayişi ilə başlayır. Belə ki, həmin rəsmdə İsa peyğəmbərin silahdaşları ilə birlikdə şam yeməyi mərasimi təsvir olunur. İlk baxışdan burada qeyri-adi heç nə yoxdur. Lakin son dövrün araşdırmaları sübut etmişdir ki, mövcud rəsm əsərində Leonardo da Vinçi bəzi gizli mətləblərə aydınlıq gətirməyə çalışmışdır. Daha dəqiq desək, o, İsa peyğəmbərin yanındakı adamın Mariya Maqdalina olduğunu göstərmək istəyibmiş. Deyilənə görə, bu qadın peyğəmbərin arvadı olmuşdur və onların nikahından bir qız uşağı dünyaya gəlmişdir. Filmdə Leonardo da Vinçinin başqa əsərləri və əlyazmalarındakı məxfi kodlardan (işarələrdən) da sitat gətirilmişdir. Ümumiyyətlə, "Davinçi kodu" filmində İsa peyğəmbərin Mariya Maqdalina ilə nikahından törəmiş nəslin aqibətindən danışılır. "San Qral" (ingiliscədən tərcüməsi "müqəddəs qan" deməkdir) adlı bu nəslin nümayəndələri gizli təşkilatda birləşirlər. Onlar ən müqəddəs insanlar olduqlarını iddia etdikləri halda, Roma papası və Fransız şahı tərəfindən təqib olunurlar. Hətta bu məxfi təşkilatın üzvlərinin məhv edilməsi barədə rəsmi sərəncam da verilir. Beləcə, təqibə məruz qalan təşkilat üzvləri müqəddəs olduqlarını sübuta yetirən sənədi gizlətməyə çalışırlar. Onların bir qismi öldürülsə də, bəziləri sənədi xilas edərək İngiltərəyə apara bilirlər.\nHal-hazırda London şəhərində qeyri-adi memarlıq üslubunda tikilmiş kilsə vardır. Bu kilsənin beşulduzlu formada olması, şüşələrin qızılgül fiqurları ilə bəzədilməsi "San Qral" sektasının sağ qalmış üzvləri tərəfindən inşa edildiyindən xəbər verir. Məlumat üçün qeyd edək ki, "San Qral" təşkilatının rəsmi gerbində və möhüründə beşulduz və qızılgül nişanələri olmuşdur. Bundan əlavə, dünyanın heç bir kilsəsində bu cür nişanələr yoxdur.\nBEŞULDUZ VƏ QIZILGÜL NƏDƏN XƏBƏR VERİR?\nTa qədimdən məlumdur ki, beşulduz və qızılgül fiqurları qadınların hökmranlığının rəmzidir. "San Qral" təşkilatının bu simvollardan istifadə etməsi onların qadınlara böyük önəm vermələrindən xəbər verir. Daha dəqiq desək, onlar nənələri saydıqları Mariya Maqdalinanı İsa peyğəmbərdən üstün tuturlar və ailədə, cəmiyyətdə qadının daha nüfuzlu olduğunu iddia edirlər. Onlar öz ideyalarını "cənnət anaların ayaqları altındadır" fikri ilə izah etməyə çalışırlar. Bütün dövrlərdə təqiblərə və hücumlara məruz qalan "San Qral" təşkilatı bu gün də yaşamaqdadır. Onlar hər zaman ölüm təhlükəsi ilə üz-üzə qaldıqları üçün fəaliyyətlərini gizli şəraitdə davam etdirməli olmuşlar. "Davinçi kodu" filmində Leonardo da Vinçinin XIV əsrin sonlarında "San Qral" təşkilatına rəhbərlik etdiyi bildirilir və onun çəkdiyi əsərlərdə gizli işarələrin olduğu göstərilir. "Gizli şam yeməyi" rəsmi də belə əsərlərdən biridir.\n"GİZLİ ŞAM YEMƏYİ" ŞƏKLİNƏ BAXDIQDA...\nŞəklin mərkəzində İsa peyğəmbər təsvir olunmuşdur. Onun sağ tərəfində apostol İohan əyləşmişdir. Diqqətlə baxdıqda, görmək olar ki, apostol İohan obrazı əslində qadındır. Alimlərin fikrincə, rəssam burada Mariya Maqdalinanı təsvir edibmiş. Məhz o qadını ki, İsa peyğəmbərin qızının anası olmuşdu. Mariya Maqdalinanın yanında əyləşmiş apostol Petr əlində bıçaq tutur. O, İsa peyğəmbərdən sol tərəfdə oturmuş adamları vurmağa hazırlaşır. Göründüyü kimi, onlar da təşviş içərisindədirlər. Alimlərin fikrincə, peyğəmbərin sağında əyləşmiş adamlar "San Qral" təşkilatının yaradıcılarıdır. Soldakılar isə bu fikrə müxalif olanlardır. Məhz bu səbəbdən onların arasında mübahisə düşür.\nDAHİ ŞƏXSİYYƏT VƏ YA FIRILDAQÇI\nÜmumiyyətlə, Leonardo da Vinçi fenomeni sirli olduğu qədər də mürəkkəbdir. Bildiyiniz kimi, İntibah dövrünün dahilərindən sayılan bu insan zamanı yüz illərlə qabaqlaya bilmişdi. Onun bir çox ixtiraları, layihələri, sxemləri, düsturları hələ də elm aləmini təəccübləndirir. Belə ki, Leonardo da Vinçi hələ XIV-XV əsrlərdə tankın, velosipedin, sualtı gəminin, avtomobilin, təyyarənin çertyojlarını çəkmişdi. Onun bu ixtiraları öz dövründə qiymətləndirilməsə də, əsrlər sonra həyata keçdi. Leonardo da Vinçi istedadlı alim və rəssam olmaqla yanaşı, həm də avantürist fırıldaqçı olmuşdu. Yadınızdadırsa, "Turin örtüyü" barədə məqalə yazmışdıq. Həmin məqalədə Leonardo da Vinçinin növbəti fırıldağından bəhs olunurdu. Belə ki, uzun illər İsa peyğəmbərin kəfəni olduğu zənn edilən parça əslində rəssamın yaratdığı saxtakarlıq nümunəsi imiş. Daha dəqiq desək, ötən əsrin 80-ci illərində Roma papası II İohan Pavelin xahişi ilə ABŞ alimləri İsa peyğəmbərin kəfənindən bir hissə götürüb, laboratoriyada araşdırdılar. Məlum oldu ki, bu kəfən İsa peyğəmbərin dövrünə deyil, XIV əsrə aiddir. Orada əks olunan qara kölgələr isə başqa şəxslərə məxsusdur. Bir müddət morqda çalışan Leonardo da Vinçi hansısa bir ölünün bədənini, bir başqasının isə başını parçaya həkk edərək, qanlı kölgələr ala bilmişdi. Sonralar o, bu parçanın İsa peyğəmbərə məxsus olduğunu bildirərək, "Turin örtüyü" adı ilə Vatikana (xristianların mərkəzi dövlətinə) sırımışdı. Guya peyğəmbər məhz həmin kəfəni yırtaraq, zühur etmişdi. O dövrdən etibarən bütün dünya mələfənin İsa peyğəmbərə aid olduğunu zənn edirdi. Lakin ötən əsrin 80-ci illərində fırıldağın üstü açıldı. Məlum oldu ki, insanlar bir neçə əsrdir aldadılıblar və parça Leonardo da Vinçinin növbəti fırıldaqlarından biridir.\nLeonardo da Vinçi notariat kontorunun rəisinin nikahdankənar övladıdır. Bu səbəbdən onun uşaqlığı çətin keçmişdir. Balaca Leonardo dəqiq elmlərə maraq göstərsə də, doğru-dürüst təhsil ala bilməmişdi. Onun pasifist (sülhsevər) baxışlara malik olması da ağır keçən uşaqlıq və gənclik illərindən xəbər verir. Demək olar ki, Leonardo taleyin ümidinə böyümüşdü və həyatın çətin sınaqları onun şəxsiyyət kimi yetişməsində müstəsna rol oynamışdı. Heç təsadüfi deyil ki, Leonardo da Vinçinin 7 mindən artıq əsərində və əlyazmalarında onun uşaqlıq dövründən bəhs olunmur. Bununla belə, o, şedevrləri ilə hər kəsi heyran edə bilmişdi. Məsələn, "Cokonda" əsərində Mona Lizanın təbəssümü zərgər dəqiqliyi ilə çəkilmişdi. Qəhrəmanın mimikasının dəqiq verilməsini möcüzə adlandırmaq olar. Belə ki, "Cokonda"nı təkrarən çəkənlər onun təbəssümünü təsvir edə bilmirlər. Hətta foto şəkildə də bu mimika görünmür. Alimlərin fikrincə, Leonardo da Vinçi bu nəticəni dəqiq riyazi hesablamaların köməyi ilə ala bilmişdi. Onun güclü riyaziyyatçı olması bütün əsərlərindən bəlli olur. Rəssam çəkdiyi şəkillərdə və çertyojlarda "qızıl bölgü" prinsipindən istifadə etmişdi. Bu prinsip Misir piramidalarının inşası zamanı da istifadə olunmuşdu. "Qızıl bölgü" nədir? O, müəyyən fiqurun qeyri-bərabər bölünməsidir. Daha dəqiq desək, balaca fiqurun böyüyə nisbəti böyüyün ümumi fiqura olan nisbətinə bərabərdir. Bu dəqiqliyi əldə etmək çətin olsa da, mümkündür. Məhz buna görə də Leonardo da Vinçinin əsərləri vasitəsilə riyazi rəqəmləri nümayiş etdirmək istədiyini düşünmək olar. Rəssam həmin rəqəmlərin altında gizli fikirlərini çatdırmağa çalışıb. Belə ki, "Gizli şam yeməyi" şəklində təsvir olunan insan fiqurlarının riyazi hesablanması ilə "San Qral" təşkilatının yaranma tarixini, üzvlərinin sayını və bir çox başqa mətləbləri müəyyən etmək mümkün olub.\nBir neçə il bundan əvvəl xristianlar müsəlman dəyərlərini təhqir etməyə cəhd göstərmişdilər. O zaman onlar bizlərə qarşı birləşə bildilər. Bu günün reallığı isə "Davinçi Kodu" romanı və kinofilmidir. Həmin əsərlərdə xristian dəyərləri şübhə altına alınır. Yəni İsa peyğəmbərin Mariya Maqdalina ilə nikaha girməsindən və onların dünyaya qız uşağı gətirmələrindən bəhs olunur. Əgər bu fikir öz təsdiqini taparsa, onda xristian dəyərləri bir daha sarsılmış olacaq. Axı onlar İsa Məsihin ailə qurmadığını və övlad sahibi olmadığını bəyan edirlər! Biz müsəlmanlar da bu məsələ ətrafında birləşmişik. Lakin xristianlar kimi düşmən mövqedə dayanmaq üçün yox, onlara dəstək vermək üçün "Davinçi kodu"na "yox" deyirik. Çünki İsa peyğəmbər bizim də peyğəmbərimizdir. Bu baxımdan "Qafqaz müsəlmanları idarəsi"nin bəyanatını alqışlamaq olar!


Dünya – Səhifə 98 – Mediaktiv.az\nHome / Dünya (page 98)\nMüdafiə Nazirliyi Cəbrayıl rayonunun işğaldan azad edilən Minbaşılı kəndinin görüntülərini yayıb. MediAktiv.az həmin görüntüləri təqdim edir:\nİşğal olunmuş Dağlıq Qarabağda yaradılmış qondarma rejimin “lideri” Araik Arutyunyan Rusiya Prezidenti Vladimir Putinə müraciət edərək Dağlıq Qarabağda döyüş əməliyyatlarının dayandırılması üçün mümkün olan hər şeyi etməyi xahiş edib. MediAktiv.az-ın erməni KİV-lərinə istinadən məlumatına görə, bu barədə A.Arutyunyanın Rusiya prezidentinə ünvanladığı məktubda deyilir. Separatçı “lider” məktubda V.Putini dünyada və regionda …\nFransanın “Le Figaro” nəşri hazırda Dağlıq Qarabağda həyata keçirilən hərbi əməliyyatlar barədə növbəti yazını dərc edib. MediAktiv.az-ın məlumatına görə, məqalədə qeyd olunur ki, Ermənistanın baş naziri Nikol Paşinyan Dağlıq Qarabağ münaqişəsinin heç bir siyasi həllinin olmadığını deyərək, insanları könüllü olaraq cəbhəyə yollanmağa çağırıb. Məqalədə, həmçinin bildirilir ki, Paşinyan şəhər, qəsəbə …\nErmənistan işğal etdiyi Azərbaycan ərazilərinə muzdlu döyüşçülər gətirib – Xarici QHT-lərin müraciəti\nXarici QHT-lər Ermənistan tərəfindən Azərbaycanın işğal olunmuş ərazilərinə muzdlu döyüşçülərin gətirilməsi haqqında müraciət yayıb. MediAktiv.az-ın məlumatına görə, müraciətdə deyilir: “Hörmətli Xanımlar və Cənablar! Biz böyük narahatçılıq hissi ilə bildiririk ki, Azərbaycan Respublikasının Baş Prokurorluğunun araşdırmaları zamanı son günlərdə Ermənistanın müxtəlif terror təşkilatlarının üzvlərini, o cümlədən xarici ölkə vətəndaşlarını muzdlu döyüşçü …\n“ATƏT-in Minsk qrupu bir nəticə ortaya qoya bilməyib. Azərbaycan haqlı tələbini ortaya qoyur. Deyir ki, əgər Ermənistan Rusiyanı təklif edirsə, biz də Türkiyəni təklif edirik”. MediAktiv.az “Anadolu”ya istinadən xəbər verir ki, bu fikirləri Türkiyə Prezidenti Rəcəb Tayyib Ərdoğan söyləyib. “Beləliklə, bu sərhəd təhlükəsizliyi, sülh danışıqlarında Rusiya ilə birgə Türkiyə də olmalıdır. Əslində, bu …\n“25 illik fasilədən sonra BMT Təhlükəsizlik Şurasında (TŞ) Ermənistan-Azərbaycan münaqişəsinə dair 29 sentyabr və 19 oktyabrda müzakirələr keçirilib. Təəssüf hissi ilə qeyd etmək istərdik ki, 1993-cü ildə BMT Təhlükəsizlik Şurasının Azərbaycan ərazilərinin işğalı ilə əlaqədar 822, 853, 874 və 884 saylı dörd qətnaməsinin qəbul olmasına baxmayaraq, BMT TŞ-da Ermənistan-Azərbaycan münaqişəsi …\nAzərbaycan Ordusunun sentyabrın 27-də Qarabağda başladığı uğurlu əks-həmlə əməliyyatı nəticəsində oktyabrın 22-dək 3 şəhər, 3 qəsəbə və 133 kənd işğaldan azad edilib. İndiyədək Cəbrayıl şəhəri və rayonun 50 kəndi, Füzuli şəhəri və rayonun 30 kəndi, Zəngilan şəhəri, rayonun Mincivan, Ağbənd qəsəbələri və 32 kəndi, Xocavənd rayonunun Hadrut qəsəbəsi və 18 kəndi, Tərtər rayonunun 3, həmçinin Ağdərə rayonu və Murovdağ istiqamətlərində strateji yüksəkliklər azad olunub. MediAktiv.az AZƏRTAC-a istinadla düşmən işğalından azad olunmuş şəhər, qəsəbə və kəndlərimizin siyahısını …\nUşaqları Qarabağa döyüşməyə buraxmayın – Erməni mayor öz xalqına müraciət etdi\nAzərbaycan ordusuna təslim olmuş erməni zabit Ermənistan xalqına müraciət edib. MediAktiv.az-ın məlumatına görə, ehtiyatda olan milis mayoru Edik Tonoyan 2018-ci ildə təqaüdə çıxıb. O, iki il ərzində Rusiyaya qazanc üçün getdiyini deyib: “2020-ci ildə mən koronavirusla əlaqədar Rusiyaya gedə bilmədim. Ermənistanda qalıb tikinti ilə məşğul oldum. Sentyabrın 27-də Azərbaycanla müharibə …\nŞükür Həmidov bu dəfə Qubadlı rayonunun azadlığı uğrunda döyüşlərdə qəhrəmancasına vuruşaraq şəhid olub”. MediAktiv.az xəbər verir ki, bunu oktyabrın 23-də Azərbaycan Respublikasının Prezidenti İlham Əliyev Milli Qəhrəman, Qubadlının azadlığı uğrunda şəhid olmuş Şükür Həmidovun atası Nəriman Həmidovla telefonla danışığı zamanı deyib. Prezident İlham Əliyev Şükürün doğulduğu və azadlığı uğrunda həlak olduğu …\nİşğal olunmuş ərazilərin təhrif edilmiş xəritələrindən istifadənin qarşısı alınır – NK\nErmənistan tərəfindən Azərbaycanın işğal olunmuş ərazilərinə təhrif edilmiş formada istinad edən xəritələrdən istifadə hallarının qarşısının alınması istiqamətində Azərbaycan Respublikasının Nazirlər Kabineti tərəfindən müvafiq işlər davam etdirilir. MediAktiv.az xəbər verir ki, Nazirlər Kabinetinin mətbuat xidmətindən verilən məlumata görə, beynəlxalq təşkilatların, qeyri-hökumət təşkilatlarının, xarici şirkətlərin və digər qurumların internet səhifələrində yerləşdirilmiş xəritələrdə Ermənistan tərəfindən …\nPage 98 of 382« First...708090«96979899100\t»\t110120130...Last »


Sığortanızı “Atəşgah” Sığorta Şirkətində “TamKart”la HİSSƏ-HİSSƏ ÖDƏYİN! - Frame.az\n09/06/2021 aquaviridis\t0 Comments\tAtəşgah Sığorta\nHər zaman müştərilərinin rahatlığını təmin etmək üçün yeniliklərə imza atan “Atəşgah” Sığorta Şirkəti bu dəfə də vətəndaşlara sığorta məhsullarını hissəli şəkildə əldə etmək üçün daha bir imkan təklif edir.\nBelə ki, hər bir “TamKart” taksit kartı sahibi www.ateshgah.com və www.ateshgah-life.com saytı üzərindən “Atəşgah” və “Atəşgah Həyat” Sığorta Şirkətlərinin təklif etdiyi sığorta məhsullarını hissəli şəkildə əldə edə, mövcud sığorta ödənişlərini isə aylara bölərək həyata keçirə bilər!\nFrame.az xəbər verir ki, KASKO sığorta məhsulu üzrə ödəniş etmək istəyən müştərilər bu növ üzrə ödənişlərini 2 aydan 12 ayadək, əldə etdikləri digər könüllü sığorta növləri üzrə ödənişləri isə (“Kasko Bölgəm”, “Antikoronavirus”, “Sarı”, “Narıncı”, “Al”, “Arxayın qonşu” və s.) 2 və ya 3 aylıq hissələrə bölə bilərlər.\nŞirkətin təqdim etdiyi bütün sığorta məhsulları haqqında ətraflı məlumatla www.ateshgah.com və www.ateshgah-life.com saytına daxil olaraq tanış ola bilərsiniz.\n← ANİMAFİLM Festivalının qalibi Fransaya səyahət qazanacaq\n® Məktəblilər arasında “Azercell Cup” proqramlaşdırma üzrə müsabiqəyə start verilir →\n29/07/2021 29/07/2021 aquaviridis\t0\n02/10/2016 09/10/2017 aquaviridis\t0


İcra hakimiyyətləri ləğv olunacaq? - “İnsanlar bu qurumlara etibar etmir” » Pressxeber.info\n43 dəfə baxılıb 7-05-2020, 18:00\n“Həm bələdiyyə həm də icra hakimiyyəti orqanı lazımlı qurumlardır. Yəni hər iki orqanın öz vəzifə səlahiyyəti və fəaliyyət dairəsi var. İcra hakimiyyəti orqanının ləğvi yalnız bir şəxsə - prezidentə məxsusdur. Əgər prezidentin qərarı olarsa, bu hal reallaşa bilər. Mənim düşüncəm odur ki, hazırda həm icra hakimiyyəti orqanlarının, həm də bələdiyyələrin rolu cəmiyyətimizdə çox önəmlidir. Hər hansı vəzifəli şəxslərin qeyri-qanuni hərəkətləri qurumun ləğvinə dəlalət etmir. Yəni bu əməllərin törədilməsi əsas rol oynamır ki, qurum fəaliyyətini dayandırsın.\n“2019-cu ildə başlanan islahatlar hakimiyyətin hər üç qolunu əhatə etməklə 2020-ci ildə də davam etdirilir. İcra hakimiyyətləri istiqamətində olan, xüsusən də kadr dəyişikliklərinə əsaslanan islahatlara diqqət etdikdə görünür ki, artıq yeni hakimiyyət düzənində vətəndaş rəyi dövlət idarəçiliyində nəzərə alınır.\n“Burada həm də bələdiyyələrin seçkili orqan olmasına da diqqət etmək lazımdır. Çünki insanlar onların məsələləri ilə məşğul olan səlahiyyətli şəxsi özləri seçmək istəyirlər.


Gömrük və Vergi məcəllələrindəki yeni dəyişikliklər, xüsusən vergi və gömrük sektorunda aparılan islahatlar sahibkarların hüquqlarının qorunması və şəffaflığın gücləndirilməsi baxımından vacibdir.\nKanal32.info xəbər verir ki,bu sözləri Axar.az-a Prezident İlham Əliyevin Gömrük və Vergi məcəllələrinə dəyişiklərin edilməsini nəzərdə tutan sərəncamlarını şərh edən iqtisadçı alim Vüqar Bayramov deyib. O bildirib ki, Gömrük və Vergi məcəllələrinə ediləcək dəyişikliklər öncədən təqdim olunmuşdu:\n“Bildiyiniz kimi, parlamentdə Gömrük və Vergi məcəllələrinə dəyişikliklərin edilməsi nəzərdə tutulmuşdu. Ötən müşavirədə cənab Prezident gizli iqtisadiyyata qarşı mübarizəni gücləndirmək üçün məhz gömrük və vergi sisteminin təkmilləşdirilməsi və əsasən bu istiqamətdə şəffaflığın gücləndirilməsi üçün tədbirlərin genişləndirilməsi ilə bağlı göstərişlər vermişdi. Praktiki olaraq bu gün Azərbaycanda iqtisadi islahatlar üçün prioritet gömrük və vergi sisteminin təkmilləşdirilməsi, şəffaflığın gücləndirilməsi və əsasən də vergi dərəcələrinin optimallaşdırılmasıdır. Parlamentə vergi dərəcələrinin optimallaşdırılması ilə bağlı dəyişiklik təqdim olunub. Güman olunur ki, parlament həmin dəyişiklikləri qəbul etdikdən sonra biz yenidən həm gəlir vergisi, həm də digər vergilər üzrə dərəcənin optimallaşdırılmasını müşahidə edə biləcəyik”.\nİqtisadçı vurğulayıb ki, eyni zamanda məcəllələrdəki dəyişikliklər şəffaflığın gücləndirilməsi baxımından çox vacibdir:\n“Bu dəyişikliklər daha şəffaf və sahibkarların hüquqlarının qorunmasına xidmət edən bir sistemin formalaşmasına imkan verəcək. Dəyişikliklər hər iki sistemdə xidmətlərin elektronlaşdırılması və sahibkarlara elektron xidmətlərin təqdim olunmasına imkan yaradacaq. Nəticədə dərəcələrin optimallaşdırılması həm vergidən yayınmaların qarşısının alınması, həm uçotun təkmilləşdirilməsi, həm də sahibkarların sərəncamında daha çox vəsaitin qalmasına şərait yaradacaq. Hətta praktik olaraq gözlənilir ki, 2019-cu ildə bu sektorda aparılan islahatlar gizli iqtisadiyyatın həcminin kəskin azalmasına gətirib çıxarsın”.\nQeyd edək ki, Prezident İlham Əliyev “Azərbaycan Respublikasının Gömrük Məcəlləsində dəyişiklik edilməsi haqqında” Azərbaycan Respublikasının 2018-ci il 30 oktyabr tarixli 1294-VQD nömrəli, “Azərbaycan Respublikasının Vergi Məcəlləsində dəyişiklik edilməsi haqqında” Azərbaycan Respublikasının 2018-ci il 30 oktyabr tarixli 1293-VQD nömrəli qanunıarı ilə bağlı sərəncamlar imzalayıb.\nYetim Eyvazın oğlu cinsini dəyişdi…


SOCAR AQŞ Bulla-dəniz yatağında layihə dərinliyi 5950 metr olan quyu qazır\nEnergetika 2 İyul 2021 10:32 (UTC+04:00)\nSOCAR AQŞ tərəfindən Bulla-dəniz yatağı 6 saylı özüldən qazılan layihə dərinliyi 5950 metr, layihə horizontu VIII horizont olan 117 nömrəli quyuda hazırda qazma işləri aparılır.\n“Quyuda 24” (609.6 mm) kəmər 1226 metr dərinliyə endirilərək sementlənmişdir. Hazırda növbəti seksiyanın qazılması işləri aparılır və quyudibi dərinlik 1247 metrə çatdırılmışdır. 2021-ci ilin sonuna qədər 5000 metr qazma keçidinin əldə olunması planlaşdırılır.”\nBundan başqa, hazırda SOCAR AQŞ Günəşli yatağı 7 saylı DDSÖ-də, Qərbi Abşeron yatağı 10 saylı DSÖ-də və “UBOC” Əməliyyat şirkətinin sifarişi əsasında ÜMİD yatağı 1 saylı SDÖ-də qazma və yeni quyuların qazılması üçün montaj, rekonstruksiya işləri aparır.


Bakıda ŞOK HADİSƏ: Vəzifəli şəxsin xanımının sevgilisi paltar dolabında tapıldı » Istintaq.Az\n“Təxminən 3 ilə yaxındır ki, sosial şəbəkələrin birində Natiqlə tanış olmuşuq. Bundan sonra aramızda yaxın münasibət yaranıb və görüşməyə başlamışıq Natiq anası Sveta ilə birlikdə yaşadığım məhəllədə kirayə yaşayıb. Natiqin kirayə yaşadığı evin pulunu mən ödəmişəm. 06 dekabr 2020-ci il tarixdə Natiqi yaşadığım evə dəvət etdim. Natiq saat 18 radələrində gəldi, birlikdə nahar etdikdən sonra Natiq pula ehtiyacı olduğunu bildirib 5 min manat pul istədi. Mən də hazırda pulumun olmadığını bildirən zaman aramızda sözlə mübahisə baş verdi. Bundan sonra Natiqin yataq otağında olan siyirmədən mənə məxsus qızıl-zinət əşyaları olan mücrünü götürdüyünü gördüm. Natiqə yaxınlaşıb qızıllarını qaytarmağı tələb edəndə məni itələyib qızıllarımı da götürüb getdi. Natiq getdikdən bir qədər sonra özümə məxsus “Samsung” markalı mobil telefonumu götürdüyümü anladım. 08 dekabr 2020-ci il tarixdə Natiqin kirayə yaşadığı evə getdim. Həmin vaxt mənzilin qapısını Natiqin anası Sveta adlı qadın açdı. O, Natiqin evdə olmadığını bildirdi. Buna baxmayaraq o, evə daxil olub paltar dolabına baxan zaman Natiqin paltar dolabında gizləndiyini gördüm. Mənzildən götürdüyü qızıl-zinət əşyalarını qaytarmasını tələb etdim, o isə qızılları qaytarmayacağını bildirdi. Polisə şikayət edəcəyim təqdirdə aramızda olan münasibətin ailə üzvlərimə bildirəcəyini dedi. Bu mövzuda aramızda mübahisə baş verdi və mübahisə zamanı Natiq mənim bədənimin müxtəlif nahiyələrindən vuraraq xəsarətlər yetirdi. Bundan sonra oradan çıxaraq yaşadığım evə qayıtdım və artıq dözə bilmədiyim üçün baş vermiş hadisə barədə ailə üzvlərimə məlumat verdim. Səhərisi gün, yəni 09 dekabr 2020-ci il tarixdə polisə hadisə barədə şikayət etdim. Natiqin yaşadığı evdən paltar dolabından götürdüyü mücrünün içərisində hər biri 5.000 manat olmaqla 10.000 manat dəyərində boyunbağı, üzük və kulondan ibarət 2 ədəd qızıl dəsti, 1 ədəd 3500 manat dəyərində üzərində brilyant qaşları olan boyunbağı və üzükdən ibarət qızıl dəsti, 1 ədəd 10.000 manat dəyərində üzərində brilyant qaşları olan kişi üzüyü, 1 ədəd 8.000 manat dəyərində üzərində brilyant qaşları olan qadın üzüyü, 5407 manat dəyərində 1 ədəd gümüşü rəngli, 750 əyyarlı, brilyant qaşlı, ümumi çəkisi 26,01 qram üzük və sırğadan ibarət qızıl dəsti olub. Bundan əlavə hadisə zamanı 1 ədəd 2.000 manat dəyərində “Samsung S9 plus” markalı mobil telefon götürülüb.\n279 12.10.21 12:42


Azərbaycan BTC boru kəmərinin istismara başlanması ilə çoxvariantlı ixrac strategiyasını həyata keçirir\nEnergetika 25 Noyabr 2009 15:56 (UTC+04:00)\nAzərbaycan, Bakı, 25 noyabr / Trend , müxbir İ.Xəlilova/\nAzərbaycan Respublikası Dövlət Neft Fondunun (ARDNF) "Bakı-Tbilisi-Ceyhan" (BTC) neft kəməri layihəsində Azərbaycanın iştirak payının maliyyələşməsinə sərf etdiyi vəsait 297,8 milyon manat (312,6 milyon dollar) təşkil edib. Bu barədə Fondun icraçı direktoru Şahmar Mövsümov Vergilər Nazirliyinin "Vergilər" qəzetinə verdyi müsahibəsində deyib. Bu xərcləmələr 2002-ci ildən 2006-cı ilədək olan dövrdə həyata keçirilib.\n"Xəzər və Aralıq dənizini birləşdirən enerji dəhlizinin fəaliyyətə başlaması nəticəsində neftin dünya bazarlarına geniş həcmdə daxil olub və ölkə iqtisadiyyatının inkişafı üçün imkanlar yaranıb", - Mövsümov deyib.\nOnun sözlərinə görə, boru kəmərinin istismara başlanması ilə Azərbaycanla çoxvariantlı ixrac strategiyası üçün imkanlar yaranıb və ölkənin tranzit potensialı bir neçə dəfə artıb.\nBoru kəmərinin buraxılma gücü ildə 50 milyon ton neft təşkil edir. Neft kəmərinin inşasına sərf edilən vəsait isə 2,977 milyard dollar təşkil edir.\nBoru kəməri 3 ölkədən - Azərbaycan, Gürcüstan və Türkiyədən keçir. BTC boru kəmərinin ümumi uzunluğu 1768 kilometrdir. Bunun 443 kilometri Azərbaycan, 249 km-i Gürcüstan, 1076 km-i isə Türkiyə ərazisindən keçir.\nNeft satışından əldə edilən gəlirdən ARDNŞ-nin payına düşən hissədən 2003-cü ilədək 102 312 436,24 dollar ARDNF-nin hesabına toplanırdı. Dövlət başçısının sərəncamı ilə bu vəsait ARDNŞ-nin hesabına qaytarılıb.\n2009-cu il 31 oktyabra olan vəziyyətinə görə ARDNF-nin aktivləri 14,2 milyard dollar təşkil edib.\nNoyabrın 25-nə olan cari məzənnə 0,8025 AZN/USD təşkil edir.


"Qarabağ" II divizion komandası səviyyəsində deyil" » Sportnet.az\n"Qarabağ" II divizion komandası səviyyəsində deyil"\nTarix: 30-09-2015, 20:59 Baxış sayı: 1 121 Bölmə: Slider / Futbol / Çempionlar Liqası\n"Qarabağ”la oyun çox çətin olacaq. Məqsədimiz matçdan-matça dəyişir. Bu mövsüm keçirdiyimiz 5 oyundan cəmi 1 məğlubiyyət almışıq. Düzdür, Avropa Liqası bir qədər fərqlidir. Amma qələbə qazanmağa çalışacağıq”. Sportnet.az-ın məlumatına görə, bunu Belçika "Anderlext"inin baş məşqçisi Besnik Hasi "Qarabağ”la Avropa Liqasının qrup matçı öncəsi mətbuat konfransında deyib.\nTəcrübəli mütəxəssis inamlı açıqlamar verməsinin səbəbini belə izah edib: "Öz futbolçularıma inanıram. Bəzi oyunçularımız zədədən qayıdıblar və fiziki formaları qaydasındadır. Komandama ruh yüksəkliyi verməliyəm”.\nDaha sonra Besnik Hasi jurnalistlərin suallarını cavablandırıb.\n- İlk dəqiqədə təşəbbüsü ələ almağa çalışacaqsınız, yoxsa daha mütəşəkkil oyuna və rəqibi əks-hücumda yaxalamağa üstünlük verəcəksiniz?\n- Klubumuzun prezidentinin açıqlamasından elə görünür ki, "Qarabağ" II divizion komandası səviyyəsindədir. Amma əslində belə deyil. Avropaya elə də səs salmasa da, həqiqətən də yaxşı komandadır. Biz bir neçə dəfə kəşfiyyət aparmışıq və nəyə qadir olduqlarını bilirik. Qalib gəlmək istəyiriksə, mütəşəkkil oyun sərgiləməliyik. Amma rəqibin də 32 min tamaşaçıdan ibarət dəstəyi olacaq. Biz də, rəqib də qələbə qazanmaq istəyir. Çox çətin oyun olacaq.\n- Bu oyunla bağlı nəyinsə üzərində işləmisiniz?\n- Komandamızın oyununda get-gedə inkişaf var. Hazırda axtarışdayıq, komandanı qurmaqla məşğuluq. Ən yaxşı futbolçuları heyətimizə cəlb etməyə çalışırıq. Çoxlu qol vəziyyəti yaratsaq da, elə də fərqlənə bilmirik. Bir tərəfdən, sevindiricidir ki, qol vəziyyətləri yarada bilirik. Meydanda qol vəziyyətlərini reallaşdırmaq üzərində işləyirik.\n- Vaxt fərqi komandanızın oyununa nə dərəcədə təsir göstərəcək?\n- Əlbəttə, Belçikadakı vaxtla eyni olsaydı, bizim üçün daha yaxşı idi. Amma bu məsələyə çox da diqqət yetirməyəcəyik. Hazırda məşqlərimiz Belçika saatına uyğun aparılır. Məşqlərimizi Azərbaycan saatına uyğunlaşdırmamışıq.\n- "Qarabağ"ın ilk turda "Tottenhem"lə İngiltərədə keçirdiyi oyuna baxmısınız?\n- Xeyr, hələ baxmamışıq. Sabah səhər nəzəri məşqimiz olacaq. Həmin vaxt o görüntülərə baxacağıq. Çox şeyi bilmirik. Ümid edirik ki, rəqib barədə çox önəmli məlumatlar toplayacağıq.\nTarix: 1-05-2020, 20:22 Bölmə: Futbol / Dünya futbolu / Slider / Qırmızı\nTarix: Dünən, 15:51 Bölmə: Digər


Xristofor Kolumbun Çikaqo şəhərindəki heykəli qaldırıldı\nXristofor Kolumbun Çikaqonun Qrant Parkındakı heykəli italyalı tədqiqatçının abidəsini dağıtmağa çalışan etirazçılarla polis arasındsakı toqquşmadan bir həftə sonra, cümə günü qaldırılıb.\nHeykəlin götürülməsi üçün böyük qaldırıcı krandan istifadə edilib. Cümə axşamından cümə gününə keçən gecə saat 3-də heykəl qaldırılmasını izləmək üçün parka bir grup insan toplaşıb. Bölgədə bir neçə yük maşını görülsə də, heykəlin hara aparılacağı məlum olmayıb.\nHeykəlin qaldırılması planı barədə məlumatlar ilk dəfə cümə axşamı Chicago Tribune qəzetində yer alıb. Heykəl qərarın tərəfdarları ilə əleyhdarları arasında saatlarla davam edən səsli qarşıdurmalardan sonra qaldırılıb.\nİyulun 17-də də etirazçılarla polis arasında qarşıdurma baş verib. Polis onları fişəng, daş və digər əşyalarla hədəf alan etirazçılara qarşı dəyənəklərdən istifadə edib və onları həbs edib.\n"Bu heykəl Kolumbun əsl tarixini və nəyi təmsil etdiyi bilən qaradərililər və yerli xalqları təmsil edən fəalların səyi nəticəsində qaldırılır" deyə, Çikaqo sakini Stefan Kuyevas Kayzaquano Chicago Sun-Times qəzetinə bildirib.


Tanınmışlar bunları düşünmür – GSR.fm\nGSR fm, İctimai Fikir, ZZ-Manşet\nTanınmışlar bunları düşünmür\n28 Fevral, 2015, 10:00 27 Fevral, 2015 0\nİngilis yazıçısı Bernard Şounun sözlərinə görə,hər şeyi düşünmək düşündüklərini nizama salmaq deməkdir. Bəs həyatda nələri düşünməyə dəyməz? Elə bu sual ilə məşhurlara müraciət etdik.\nCəlil Cavanşir: Mənə elə gəlir ki, maddiyyatı düşünməyə dəyməz. Hər şey necə olacağına varır. Yəni yaxşı olacaqsa olacaq, yaxşı olmayacaqsa olmayacaq. Çox düşünüb başı yormağa, əsəbləşməyə, ruhdan düşməyə dəyməz maddiyyata görə.\nOrxan Zeynallı: Dünəni düşünməyə dəyməz. Çünki o, sabahı gecikdirir.\nİradə İsaq: Bir cavab verərdim ki, bu da keçər. İki ildən sonra hansısa bir hadisəyə baxanda deyirsən ki, heç düşünməyə dəyməzdi. Məncə, həyatı axarına buraxmaq lazımdır. Mən belə düşünürəm. Həyatı çox dərindən düşünməyə dəyməz.\nXəyyam Nisanov: İnsan gərək həmişə pozitiv olsun. Yəni ki, neqativi düşünməyə dəyməz.\nKamil Zeynallı: Qıraqdan danışılan, arxanca danışılan sözləri düşünməyə dəyməz. Əsəb keçirməyə dəyməz onlara görə. Bir də ki, dedi-qoduya fikir verməyə dəyməz. Çünki bunlar həmişə var, olacaq. Fikirləşməklə insan öz əsəblərini korlamaqla heç nəyi dəyişəsi deyil. Ən yaxşısı fikir vermirsən, olmamış kimi ötüb keçirsən.\nTural Yusifov: Pulu düşünməyə dəyməz. Yəni həyatda hər şey dəyişə bilər, pul da dəyişə bilər. Amma məsələn, bu gün siz xama yeyirsiniz, amma sabah o xamanı yeməsəniz də olar. Daha sadə həyat yaşaya bilərsiniz. Əsas bu dəqiqə mənəvi dəyərdir. Ailənlə xoşbəxt ol, pul boş şeydir. Çünki sabah fikirləşsəniz ki, dollar indi 1 manat 4 qəpikdir, sabah 1 manat 50 qəpik olacaq. O sizi infarkt edər.\nAysəl Əlizadə: Adamlar ayrı-ayrı vaxtda keçmişlə, tarixlə çox əlləşəndə gələcək qura bilmirlər. Yəni olanlar haqqında düşünməyə, beyin yormağa dəyməz.\nCahangir Yusif: Başqalarının şəxsi həyatı haqqında, digərinin ailədaxili münasibətləri haqqında, daha primitiv götürsək avtomobil nömrəsi, yaxşı telefon nömrəsi seçmək haqqında düşünməyə dəyməz. Çünki düşünmək üçün daha vacib, əhəmiyyətli məsələlər kifayət qədər ölkədə çoxdur.\nÖncəki xəbər“Xocalı həqiqətlərini dünya ictimaiyyətinə çatdırmaqda davam edəcəyik”Növbəti xəbərAzərbaycan və Özbəkistan arasında əməkdaşlıq müzakirə edilib


epilyasiyanın üçün axtarış nəticələri\nepilyasiyanın üzrə nəticələr (10):\nEpilyasiyanı..\tArdın oxu »\nBir çox insan epilyasiyanın zərərli olub- olmadığı mövzusunda şübhə içində qalır.Söhbət bədən sağlamlığımızdan gedincə həqiqətən də hər bir incəliyə varmaq məcburiyyətində qalırıq.Bu baxımdan da epilyasiyamövzusu ən əhəmiyy..\tArdın oxu »\nDaha Da Gözəlliyə Doğru\nHəqiqətənmi əlvan dodaq boyası dodaqları solğunlaşdırır, bəs şampunu üç aydan bir dəyişmək lazımdır? Necə fikirləşirsiniz, ana, rəfiqə və hətta kosmetoloqların populyar məsləhətləri nə dərəcədə doğrudur?\nHər gün iki dəqiqə yumşaq pilinq üçün vaxt ayırmaq lazımdır. İlk növbəd..\tArdın oxu »\nHəqiqətənmi əlvan dodaq boyası dodaqları solğunlaşdırır, bəs şampunu üç aydan bir dəyişmək lazımdır? Necə fikirləşirsiniz, ana, rəfiqə və hətta kosmetoloqların populyar məsləhətləri nə dərəcədə doğrudur? "Aysel" jurnalı hamını çox maraqlandıran bu suallara cavab tapmağa çalışıb.\nSkrab<..\tArdın oxu »\nLazer epilyasiya etdirə bilmək üçün hər şeydən əvvəl tük meydana gəlməsində lazımlı yetkinləşmənin təmin edilmiş olması lazımdır. Bu yetkinləşmə xaricində adama lazer epilyasiya tətbiq oluna bilməsi üçün adamın tük kökünün bədənindən daha tünd bir rəngdə olması lazımdır. Yəni lazer Ardın oxu »\nDodaqüstü tüklərdən necə xilas olmaq olar?\nQadınların ən həssas olduqları mövzulardan biri dəridəki istənməyən tüklərdir. Ən çox göz qarşısında olan, bəzən ayna qarşısında uzun vaxt keçirməsinə səbəb olanlardan biri də qadınların dodaq üstündəki tüklərdir. Bunları yox etmək üçünsə ən çox istifadə edilən üsullardan biri maqqaşla götürmək, ipl..\tArdın oxu »\nEpilyasiya haqqında - Tük alma prossesi\nEpilyasiyanın hansı növləri var? Cavab veririk: Hazırda bioepilyasiya, elektroepilyasiya, lazerli epilyasiya mövcudur. Köməkçi metodlar kimi ultrasəs və enzim prosedurlardan da istifadə edilir. Bəs, lazer epilyasiyası nədir və ondan istifadə nə dərəcədə..\tArdın oxu »\nGozelliye Dogru .\nLazerdəki optik enerji istilik enerj..\tArdın oxu »\nepilyasiyanın Həftədə üç gün intim 10 yaş cavanlaşdırar Çiçək meyvə və toxum karandaş QƏZƏL 3 aya uwaq olar məsələlərlə yarimciq cumleler Yuxarı Gövhərağa məscidi Senden Vaz Geciyorum Heqiqeten yabanı şabalıd İncillər Ev Əşyalarına Qulluq yuxuda goyercin gormek İmam Rzanın ə əxlaqı isteyirsiniz Sevirem Ilk Ewqim SEVIREM SENI Hüseyn Arif Hamiləlik zamanı ürəkbulanması ƏLƏRAF SƏDD SURƏSİNİN ŞƏRHİ 121 edalrti berpa etmek ucun ne lazimdir sevgini subut etmeyin yollari Güne seksle başlamağın xeyirleri Şatolar Dost Seçərkən SIYIQ peyvend İslаmın еvlәnmәk Vә аilә Qurmаq Hаqdа Nәzәri Nәdir Xəlil Hüseynov zərərlidir İşbara xaqan DİNİN SÜTUNU NAMAZ metalla tanisliq qedim insanlarin heyatini nece de Sevmək Nədi SEVGİ ROMANİ Ağ gilas mürəbbəsi ALLAHIN ELÇISININ SƏS CISMANI XƏSTƏLIKLƏRIN MÜALIC Onu Cok Sevdim Qasımuşağı xalçaları asiq elesgerin daglar seirinin tehlili Yolunu Dərzinin şagirdi suallar-2 Arabaci Zalifin Kucuk Kizi olun Bir iki üç film 1961 exlaqin yaranmasi ve inkisafi modeli yarpaq


Tarixin ən güclü 5 imperiyası – ARAŞDIRMA - AzToday\nTarixin ən güclü 5 imperiyası – ARAŞDIRMA\nby AzToday.az 06 Mart, 2017 [05:10]\n06 Mart, 2017 [05:10]\nDünyanın gəlmiş-keçmiş ən güclü imperiyaları hansılardır? Ümumiyyətlə, beş min il ərzində yaranmış yüzlərlə imperiya arasından beşini necə seçmək olar? Düzünü desək, “ən güclü beş imperiyanın” istənilən şəkildə tərtibi subyektiv xarakterli olacaq, çünki bütün imperiyalar özünə görə görkəmli və nüfuzlu olub.\nAncaq bəzi imperiyalar o qədər güclü, böyük və nüfuzlu olublar ki, hansı meyarların götürülməsindən asılı olmayaraq, onlar möhtəşəm imperiya adlandırılmağa layiqdirlər. Oxucular məqalədə müəllifin Çin və Hindistanda olan imperiyaların adının çəkilmədiyini görəcəklər. Müəllif özü də bu regionlardakı imperiyaların əhəmiyyətini və qoyduqları irsi qəbul etsə də, onların regional əhəmiyyət daşıdığını bildirir.\nTəxminən e.ə. 550-ci ildə bu imperiyanın əsası şahənşah, yəni şahlar şahı ləqəbini daşıyan Böyük Kir tərəfindən qoyulub. E.ə. 330-cu ildə Makedoniyalı İsgəndər tərəfindən Əhəmənilər imperiyasına son qoyulsa da, imperiyanın davamlı irsi dünya sivilizasiyaları və gələcək imperiyaların sonrakı inkişafında özünü göstərib. Əslində, bu imperiya gələcəkdəkilər üçün imperiyanın nə demək olduğu standartını qoyduğuna görə mühüm əhəmiyyət kəsb edib.\nƏhəmənilər imperiyasının mövcudluğu tarixin nadir bir dövrünə – əhalinin ən çox Yaxın Şərq və ya onun yaxınlığında məskunlaşdığı bir vaxta təsadüf edir. Buna görə də, Yaxın Şərqin əksər ərazilərini idarə edən Əhəmənilər imperiyası dünya əhalisinin digər imperiyalardan daha böyük hissəsi üzərində hakimiyyət sürüb. E.ə. 480-ci ildə imperiyanın əhalisinin sayı təxminən 49,4 milyon idi, bu da həmin vaxt dünya əhalisinin 44 faizini təşkil edirdi. Əhəmənilər imperiyası Yaxın Şərq, Şimali Afrika, Mərkəzi Asiya, Hindistan və Aralıq dənizi ətrafı bölgələr daxil olmaqla dünyanın bir çox regionunu birləşdirən ilk imperiya oldu, Yunanıstan və Hindistan kimi yerlərə imperiya anlayışını gətirdi.\nBelə böyük bir imperiya yalnız hərbi güclə yaradıla bilərdi, Əhəmənilər imperiyasının hərbi nailiyyətləri imperiya İsgəndərin orduları tərəfindən qəflətən süquta uğradıldığına görə çox vaxt unudulsa da, bu nailiyyətlər əhəmiyyətli idi. İmperiya apardığı əməliyyatlarla babillilər, lidiyalılar, misirlilər və indi Pakistan ərazisi olan şimal-şərqi hindu regionu daxil olmaqla, dünyanın inkişaf etmiş sivilizasiyalarının əksəriyyətini özünə tabe etməyi bacardı. Unudulmamalıdır ki, şişirdilmələrə və yanlış şərhlər verilməsinə baxmayaraq, farslar Yunanıstandakı məqsədlərinə çatdıqlarını və imperiyada daha çox yunanın yaşadığını düşünürdülər. Əhəmənilər imperiyasının hakimiyyəti Yaxın Şərqdə harmoniya və sülh dövründə 200 il sürdü, bu, nadir hallarda təkrarlanan bir qəhrəmanlıqdır.\nƏhəmənilər imperiyasının imperiya ideyaları baxımından dünya üçün qoyduğu irsə yol şəbəkələri, poçt sistemi, idarəetmədə vahid bir dildən (arami dili) istifadə, müxtəlif etnik qruplara muxtariyyət verilməsi və bürokratiya daxildir. Farsların dini zərdüştlük azad iradə və iudaizm vasitəsilə İbrahimi dinlərdə cənnət və cəhənnəm anlayışlarının yaranmasına təsir göstərdi.\nBu imperiyanın güclü olduğu, yəqin ki, hamıya məlumdur. Roma imperiyası qərb aləmində uzun müddət ən mükəmməl imperiya olub. Ancaq onun əhəmiyyəti qərbdə ayrı-seçkilik kimi görülməməlidir, Roma imperiyası həqiqətən də tarixin ən möhtəşəm imperiyalarından biridir. Romalılar yüz, hətta min illərlə böyük əraziləri ələ keçirə bildiklərini göstəriblər. Ancaq imperiyanı saxlayan təkcə güc tətbiqi deyildi; işğal edilən ərazilərdə insanlar romalı “olmaq” üçün can atırdılar, çünki bu, inkişaf etmiş, mədəni, klassik bir mədəniyyətin üzvü olmaq demək idi.\nMüasir dünyanın bir neçə önəmli xüsusiyyəti Roma imperiyasından qalıb. Romalılar yunan memarlığını, fəlsəfəsini və elmini gələcək nəsillərə ötürərək ellin mədəniyyətinə varis çıxıb onu yaydılar. Daha sonra xristianlığın Romada qəbul edilməsi bu dini kiçik bir təriqət səviyyəsindən dünyanın ən böyük dinlərindən biri səviyyəsinə qaldırdı.\nRoma hüququ qərb ölkələrinin bütün hüquqi sistemlərinə təsir göstərdi. Burdakı qurumlar isə müasir demokratik hökumətlərin idarəetmə sistemlərini canlandırmağa kömək etdi. Yunanıstanın “”demokratiyanın yarandığı yer” reputasiyasını qazanmasına baxmayaraq, ABŞ-ın Qurucu Atalarına (baniləri) daha çox Britaniya və Roma demokratiyası təsir etmişdi. Əslində, onların bir çoxu Afinanın demokratiya təcrübəsini bəyənmədiklərini və Romanın monarxiya, aristokratiya və demokratiyanın hakimiyyəti bölüşdüyü qarışıq hökumət formasına olan heyranlıqlarından tez -tez danışırdı. Amerikanın hakimiyyətin ayrı-ayrı qollarından ibarət olan siyasi sistemi Romanın təşkilati bölgüsünə bənzəyir. Roma imperiyası respublikanı əvəzlədikdən sonra Sezarın ideyası və əzəməti gələcək hökmdarlar üçün ilham mənbəyi oldu.\nRomalılar əzmli bir xalq olub. Onlar ağla sığmayan çətinliklərə baxmayaraq bir çox uğursuzluqlardan sonra özlərini ələ ala və düşmənlərini məğlub edə bilirdilər. Karfagen sərkərdəsi e.ə. 216-cı ildə baş verən Kann döyüşündə romalıları demək olar ki, məhv etmişdi, ancaq romalılar Karfagenə ordu çıxara bildilər və düz on dörd ildən sonra qalib oldular. Romanın legionları hərbi cəhətdən əsrlərlə üstünlüklərini saxladılar, bu da Romaya yüz illərlə Aralıq dənizi ətrafı və Yaxın Şərq regionlarında farslar istisna olmaqla demək olar digər bütün sivil xalqlar üzərində hakimiyyəti saxlamağa imkan verdi. İmperiyanın süquta uğramasının səbəbi isə alman qəbilələrin işğalından çox davamlı böhran və vətəndaş müharibəsi ilə əlaqədar idi. Şərqi Roma İmperiyası (Bizans) e.ə. 1453-cü ilə qədər davam etdi və Roma dövlətinin siyasi tarixində iki min illik iz qoydu.\nXilafət (və ya xəlifəlik) olaraq da bilinən, müsəlman peyğəmbər Məhəmməd tərəfindən əsası qoyulan ərəb imperiyası peyğəmbər b.e. 632-ci ildə vəfat edənə qədər Ərəbistanın əksər ərazilərini əhatə edirdi. Bu imperiyanın müsəlman yox, ərəb imperiyası adlandırılması daha ağlabatandır, çünki islam dininin bu imperiya ilə yaranmasına və yayılmasına baxmayaraq, sonradan qanunla ərəb yox, ancaq müsəlmanlar tərəfindən idarə olunan imperiyalar yarandı.\nB.e. 661-ci ilə qədər Məhəmməd peyğəmbərin yerinə ümumi razılıqla seçilən dörd xəlifə gəldi. Həmin ildən sonra isə b.e. 750-ci ilə qədər Əməvilər sülaləsi hakimiyyətdə oldu, sonra isə Abbasilər sülaləsi hakimiyyətə gəldi. Bu vaxta qədər artıq işğallar bitmişdi. Abbasilər b.e. 1258-ci ildə Bağdad monqollar tərəfindən dağıdılana qədər simvolik şəkildə dini xəlifə rolunu oynamağa davam etsələr də, Ərəb imperiyası təxminən b.e. 900-cü ildə tənəzzül etdi. B.e. 900-cü ildən sonra imperiya bir çoxu türk və fars əsilli olan rəqib sülalələrin, eləcə də, İspaniya və Misirdə rəqib xilafətlərin çıxması ilə siyasi cəhətdən tənəzzül etməyə başladı.\nBütün bunlara baxmayaraq, ərəb imperiyası öz vaxtında həm əldə etdiyi hərbi uğurlara, həm də qoyduğu irsə görə qeyri-adi bir imperiya idi. Təəccüblüdür ki, qeyri-mütəşəkkil, sivilizasiyadan kənarda qalmış qəbilələr Bizans imperiyasını məğlub edib, Sasanilər imperiyasını devirə bildilər. Ərəb işğalları bəzən bir ideologiyanın izlənilməsinin texniki və təşkilati çatışmazlıqları necə əvəz edə biləcəyinin yaxşı bir nümunəsidir. Bu dövrün ərəb sərkərdələri, xüsusilə on il ərzində Misirdən İrana qədər olan əraziləri ələ keçirmiş üçüncü xəlifə Ömər dünyanın ən böyük hərbi dahiləri arasında görtərilməyə layiqdirlər. Ərəb xilafəti ərazisini yüz il ərzində Roma imperiyasından bir neçə dəfə artıq olmaqla böyütdü. Ərəb imperiyası özündən əvvəlki Əhəmənilər imperiyası kimi coğrafi mövqeyinə görə Afrika, Avropa, Mərkəzi Asiya, Hindistan və Çində dünya sivilizasiyanın digər mərkəzlərini birləşdirdi. Nəticədə isə bu regionlardan gələn mallar və biliklər birləşərək cəbr kimi yeni anlayışların yaranmasına səbəb oldu. Təbii ki, ərəb imperiyasının başlıca mirası bu gün bir milyarddan çox davamçısı olan islam dini oldu.\nMonqol imperiyası bütün çətinliklərə baxmayaraq, özündən daha güclü və daha çox əhalisi olan düşmənlərini məğlub etmiş imperiyalardan biridir. B.e. 1206-cı ildə Çingiz xan ləqəbini götürmüş monqol sərkərdə Temuçin tərəfindən əsası qoyulan bu imperiya əvvəlcə Çindən ərazilər qoparmaqla böyüdü.\nMonqol imperiyası üçün həlledici an elçilərinin İran, Əfqanıstan və Mərkəzi Asiya ərazilərindən ibarət qonşu Xarəzmşahlar imperiyasının başçıları tərəfindən öldürülmələri oldu. Bu, Çingiz xana ciddi bir təhqir hesab olundu və monqolların intiqamı Mərkəzi Asiyanı tamamilə dağıtdı, Qızıl Əsrə də son qoydu. Monqol işğalları Avropadan İpək Yolunun yanından keçən dəniz yollarının qurulması ilə birgə Mərkəzi Asiyanın önəmli bir region kimi əhəmiyyətini məhv etdi.\nBütün dünyada təkcə iki milyon monqol olmasına baxmayaraq, onlar Çingiz xanın nəslindən olan hökmdarların başçılığı ilə Yaxın Şərq, Rusiya və Çinin əksər ərazilərini işğal etdilər. Ən parlaq dövrlərində Yaponiyanı işğal edə bilməmələri və b.e. 1260-cı ildə Əyn Cəllud döyüşündə məğlub olmaları istisna olmaqla o qədər də çox uğursuzluqla üzləşmədilər. Əhalinin az olmasına baxmayaraq, monqollar döyüşə böyük və çevik qoşunlar çıxarırdılar. Monqolların işğalları nəticəsində milyonlarla insan həlak olsa da, imperiyanın hər yerinə ticarət yayıldıqca qısamüddətli sülh və inkişaf dövrü yarandı. Ümumi götürdükdə isə monqollar imperiyanı idarə edə bilmədiklərini göstərdilər və imperiya sonda hər biri tənəzzül edən dörd xanlığa parçalandı.\nMüasir dünyanı yaradanlar mahiyyət etibarilə britaniyalılar olub. Britaniyanın nümayəndəli demokratiya qurumları Monteskyö kimi fransız maarifçiliyinin nümayəndələrinin Avropanın digər müasir dövlətlərinə nüfuz etmiş müasir hakimiyyət nəzəriyyələrini yaratmalarına öz təsirlərini göstəribər. ABŞ-ın əsas xüsusiyyətləri – liberalizmə bağlılıq, qanunun aliliyi, vətəndaş hüquqları və ticarət – britaniyalılardan götürülüb və bütün dünyaya yayılıb. Bu xüsusiyyətlərin əksəriyyəti İngiltərədə uzun müddət ərzində böyük bir planın nəticəsi olaraq yox, təbii şəkildə inkişaf edib.\nBu xüsusiyyətlər Britaniya imperiyasının böyüyüb inkişaf etməsinə və nəzarətində olan əraziləri əlində saxlamasına da kömək etdi. Bundan başqa, imperiyanın nümunəsi istər maddi, istərsə də donanma gücünə görə bir çox yerlərdə təkrarlandı. XX əsrin əvvəlində zirvədə olan Britaniya imperiyası ərazisini bütün dünyanın demək olar ki, dörddə biri qədər böyütmüşdü, hələ tarixdə bu böyüklükdə ərazisi olan imperiya görülməmişdi. Bu nailiyyət böyük bir ordu vasitəsilə yox, daha çox təşkilati bacarıqlar və maddi güc hesabına əldə edilmişdi. Məsələn, Britaniyanın Hindistanı işğal etməsi Hindistanın öz qoşunları tərəfindən həyata keçirilmişdi, çünki onlar müntəzəm olaraq maaşlar verildiyinə və mənfəət götürdüklərinə görə Britaniyaya xidmət etməyi seçmişdilər. London bir vaxtda çox sayda müharibə apara biləcəyini də göstərərək diqqətəlayiq bir qabiliyyət nümayiş etdirdi və nadir hallarda bu müharibələrdə məğlub oldu.\nBəs ABŞ-ın bütün bu nəhənglərlə nə əlaqəsi var? ABŞ hərbi cəhətdən, şübhəsiz, dünyanın ən güclü ölkəsidir. Burda liberalizm və qitə miqyaslı resurslarla britaniyalıların ticarət fərasəti birləşir. ABŞ-ın romalılarda olduğu kimi cəlbedici mədəniyyəti var, monqollar kimi tam dağıntı yarada bilər, ərəblər kimi universal bir ideologiyanı bütün dünyaya yayıb, Əhəmənilər imperiyası kimi isə müxtəlif mədəniyyətləri və regionları birləşdirir.\nBütün bunlara görə, Amerikanın güclü bir qüvvə kimi gələcəyi qabaqdadır. Ancaq yenə də əvvəlki imperiyaların səhvlərini təkrarlamasa belə yaddan çıxarmamalıdır. Böyük hərbi gücü olmasına baxmayaraq, Roma süqut etdi. Daxili parçalanma və çəkişmələr ən güclü imperiyaları belə məhv edə bilər. Farslar zəif olduqlarına görə yox, rəhbərləri uğursuz olduğuna görə məğub oldular. Monqollar müharibələrdə qalib gələ bilsələr də, sülhə nail ola bilmədilər, buna görə də, daimiliklərini qoruya bilmədilər. Ərəblər uğurlu bir sivilizasiya yaratsalar da, yeni gələnlər onları itaətə məcbur etdi və bu sivilizasiyanın müsbət cəhətlərini məhv etdilər. Və nəhayət, Britaniyalılar öz maraqlarını, qlobal nizamı və Avropa sistemini qorumağa, eyni anda həddən artıq çox şey etməyə çalışmaqdan tükəndilər.\nAmerikanın bu gün keçmiş imperiyaların qələbə və səhvlərindən öyrənməli olduğu dərslər var.\nEldar Mahmudova biət etmiş məmurlar – siyahıda kimlər var?


Instagram-a foto və videoları kompüter vasitəsilə veb üzərindən yükləmək mümkün oldu | Kəpəz Müstəqil Teleradio Şirkəti\n— 21.10.2021 11:17\nInstagram-a foto və videoları kompüter vasitəsilə veb üzərindən yükləmək mümkün oldu\nInstagram tərtibatçıları məşhur fotoservis üçün böyük yenilənməni elan ediblər. Əsas yeniliklərdən biri isə Instagram-da paylaşımların kompüter vasitəsilə Instagram Web üzərindən paylaşılması imkanıdır. Hal hazırda Instagram-da paylaşımları yalnız smartfon və ya planşet vasitəsilə reallaşdırmaq mümkündür. Qeyd etmək lazımdır ki, kompüter vasitəsilə Instagram-a paylaşımların əlavə olunması funksiyası fotoservisin istifadəyə verilməsindən 11 il sonra aktivləşdirilir. Hələ bir neçə müddət bundan öncə sözügedən funksiya məhdud sayda istifadəçilər arasında test olunurdu.\nİndi isə bu funksiya 21 oktyabr tarixindən etibarən hamı üçün aktiv olacaq. İstifadəçilər bu funksiyadan istifadə edərək kompüter vasitəsilə Instagram-a fotolar və xronometrajı 1 dəqiqə olan videolar əlavə edə biləcəklər. Bundan əlavə olaraq Instagram-da digər yeniliklər də rellaşdırılıb. Belə ki, fotoservisdə Collabs adlı yeni funksiyanın istifadəsinə start verilib. Bu funksiya vasitəsilə iki istifadəçi ümumi rəylərə və bəyənmələrə sahib postlar və ya Reels videolar paylaşa biləcəklər. Qeyd etmək lazımdır ki, bunun reallaşdırılması üçün ikinci istifadəçi hesabı xüsusi icazə verməlidir. 21 oktyabrdan isə Reels videolar üçün musiqi mətnlərinin 3D formatı funksiyası istifadəyə veriləcək.


“Qarabağdakı ermənilər Rusiyanın girovluğundadır” - Azinforum.az İnformasiya Portalı\nAna səhifə / Siyasət / “Qarabağdakı ermənilər Rusiyanın girovluğundadır”\nBu fikirləri bizimyol.info-ya siyasi şərhçi Mirzə Rəşad Bakuvi səsləndirib. “Hazırda Qarabağda yaşayanlar oradan getməyəcək. Getmək istəsələr belə, öz məkrli imperialist planlarından dolayı buna rəsmi Moskva imkan verməyəcək, daim gərginlik yaradacaq ki, nələrsə əldə etmək məqsədilə (siyasi-iqtisadi alver predmeti olaraq) ya Azərbaycanla konfrantasiyaya getsin, ya da fürsət əldə etsə, Qarabağı bizdən qoparmağın zəminini yaratsın; zatən bu gün əhali Yuxarı Qarabağda məhz Rusiyanın girovluğundadır, yoxsa ağlı olanın yoxluqla ölüm-qalım savaşının verildiyi bugünkü Xankəndidə və ətraf ərazilərdə nə iti azıb”,- deyə o qeyd edib.\nEkspert Qarabağda yaşayanların Azərbaycan vətəndaşı kimi qanunlarımıza tabe olmaları üçün ən real yolu onlara sahib çıxmaqda görür. “Rusiya sülhməramsızlarının bölgədən getməsini sürətləndirmək (xalq, cəmiyyət bunu çox istəyir) üçün isə, Qarabağda yaşayanların məişət, sosial, iqtisadi, humanitar problemləri ilə əlaqədar bütün təşəbbüsləri Ermənistanın və Rusiyanın əlindən almalıyıq.\nYolunu azanlara real çözüm yollarına söykənən doğru yolu göstərməlidir Azərbaycan hökuməti. Əgər Qarabağda yaşayanlar Ermənistana və Rusiyaya tərəf yol azıbsa, son ümidi bizdə yox, oralarda axtarırsa, o zaman torpaqlarımızı bütövləşdirmək naminə ən doğru bildiyimiz istiqamətə yönəlməliyik. Sözdən əmələ keçməyin tam zamanıdır. Bunu etmədikcə Qarabağda yaşayanlar Azərbaycandan daha çox qopub Ermənistanın və Rusiyanın asılılığında qalacaq ki, bu da gələcəkdə status məsələsini hər dəfə başımızın üstündə “Domokl Qılıncı”na çevirəcək.\nQarabağın statusu məsələsi, biz istəməsək də, onlara bu statusu verməkdən daha çox, qlobal güc mərkəzlərinə Azərbaycanı daim siyasi-iqtisadi təzyiq altında saxlamaq üçün bir alətə, siyasi alver predmetinə çevirmiş olacaq. Ölkəni üz-üzə qoyan bu qarmaqarışıq vəziyyət bizə lazımdırmı?”.\nÖncəki MTN generalı: “Elə qaçardım, izimi-tozumu da tapa bilməzdilər”\nNövbəti ‘Korrupsiyaya yox de’ deyən müəllim işinə bərpa olunmaq istəyir


Xalqın gözü baş bankirdə: Elman Rüstəmovun isə çökən bankın hayında\nBu ilin birinci yarısında “Bank Respublika” ASC işçilərinin 18,4%-ni ixtisar edib. Bu barədə bankın maliyyə hesabatına istinadən xəbər verir.\nMəlumata görə, iyulun 1-nə “Bank Respublika”nın işçilərinin sayı 568 nəfər olub. Bu isə yanvarın 1-i ilə müqayisədə 128 nəfər azdır. Bankın işçi heyətinin kiçilməsi əsasən onun dörd filialı – “Şəki”, “Göyçay”, “İmişli” və “Şəmkir” filiallarının bağlanması ilə əlaqədardır. Xatırladaq ki, "Bank Respublika" 1992-ci ildə yaradılıb. Onun nizamnamə kapitalı 57,461 mln. manatdır. Bankın səhmdarları arasında 14 fiziki və 5 hüquqi şəxs, o cümlədən Almaniyanın "DEG" investisiya və "Sparkassen International Development Trust" şirkətləri var.\n“Bank Respublika”nın Marketinq Departamentindən isə bildirilib ki, hesabatı hazırlayan şəxs texniki səhvə yol verib və bu ilin ilk yarısında Bankın işçilərinin sayında faktiki azalma 128 nəfər deyil, 67 nəfər olub. Bu isə 10,5% azalma deməkdir. Bank sektoru can verir. Ölkədə iki devalvasiya nəticəsində 11 bank bağlanıb, qalanları isə sürünür. Devalvasiyadan sonra bankların çöküşü isə onların işini çətinə salıb. Ona görə də yenidən start götürən məmurların bankları heç olmasa dollar satışından qazancla çıxmaq arzusundadır. Xalqın dərisinə saman təpən bankların bəziləri bağlanıb, bəziləri çökür, bəziləri isə divan tutmaqda davam edir. Milyonlarla insan banklara borcludur. Hazırda iqtisadi böhranın dərinləşməsi əhalini acınacaqlı vəziyyətə salıb və kredit ödənişləri edə bilmirlər. Əhali Mərkəzi Bank sədri Elman Rüstəmovdan nicat gözlədiyi məqamda baş bankir özünü belə böhrandan sığortalaya bilmir. Rüstəmova məxsus olduğu deyilən “Respublika” bankın çöküşü ondan xəbər verir ki, baş bankir öz obyektini də qoruya bilmədi. 21 fevral - manatın kəskin ucuzlaşması ilə müşahidə olunmuşdu. Mərkəzi Bankın rəhbəri Elman Rüstəmova bağlılığı ilə tanınan Bank Respublika həmin gün ən çox manat toplayan və dollar satan bank olmuşdu. Ehtimallara görə Respublika Bank 21 fevralda 60 milyon manat toplamışdı.\nXatırladaq ki, Parlamentin İqtisadi Siyasət üzrə Komitəsinin üzvü, deputat Vahid Əhmədov bildirmişdi: “Milli Məclisin yaxın iclaslarının birində Mərkəzi Bankın hərəkətlərinin qanuniliyi barədə məsələ qaldıracağıq. Və qoy Elman Rüstəmov Parlamentin və xalqın qarşısında onu bu kritik qərarı qəbul etməyə sövq edən səbəbləri açıqlasın”.


Paytaxtda küçə ticarətinə və antisanitariyaya qarşı mübarizə tədbirləri davam etdirilir - AZƏRTAC – Azərbaycan Dövlət İnformasiya Agentliyi\nBakı Şəhər Baş Polis İdarəsi paytaxtın görkəminə xələl gətirən, yollarda hərəkət iştirakçılarına maneə yaradan, antisanitariyaya səbəb olan hallara qarşı profilaktik tədbirləri diqqət mərkəzində saxlayır.\nİdarənin mətbuat xidmətinin rəisi, polis mayoru Elşad Hacıyev AZƏRTAC-a bildirib ki, paytaxtın Yasamal və Nizami rayonlarında küçə və prospektlərdə, metro çıxışlarının ətrafında, səkilərdə qanunsuz küçə ticarəti, antisanitariyaya səbəb olan hallara qarşı profilaktik tədbirlər davam etdirilib. Metro stansiyalarının giriş-çıxışlarında, piyada keçidlərində, avtobus dayanacaqlarında küçəboyu antisanitariya və küçə ticarəti ilə bağlı yaranmış vəziyyət polis tərəfindən aradan qaldırılıb.\n“Diqqətə çatdırırıq ki, paytaxtın hər bir sakini hüquq qaydasının etibarlı təminatına töhfə verməklə, daha çox küçə ticarətinin yaratdığı antisanitar vəziyyətə qarşı həssas olmalı, normalara əməl etməli, paytaxtın görkəminə xələl gətirən mənfi sosial hallara qarşı mübarizədə fəallıq göstərməlidir”, - deyə E.Hacıyev vurğulayıb.\nAZERTAG.AZ : Paytaxtda küçə ticarətinə və antisanitariyaya qarşı mübarizə tədbirləri davam etdirilir


Yeni Akkreditasiya Qaydaları cəmiyyətə nə verəcək\nÖlkəmizdə gedən dinamik islahatlar prosesi və xüsusilə Qarabağın dirçəlişinə yönəlmiş “Böyük Qayıdış” strateji proqramın icrasında bir çox böyük iqtisadi, sosial və humanitar layihələrin icrası Azərbaycan dövlət qurumlarının və cəmiyyətinin maksimum səfərbərliyini tələb etməkdədir.\nAzad olunmuş ərazilərlə yanaşı bütünlüklə ölkə ərazisində aqrar sənaye komplekslərinin, rabitə və informasiya texnologiyalarının, tikinti sənayesinin, qeyri-neft sənayesində sahibkarlıq fəaliyyətinin formalaşması ,“ağıllı kənd və şəhərlərin” yaradılması, keyfiyyətli müasir texnologiyaların imkanlarından faydalana bilən və bu proseslərin inkişafına töhfə verəcək müasir düşüncəli, rəqabətqabiliyyətli gənc peşəkarlara xüsusi ehtiyac yaradır.\nBu səbəbdən, Təhsildə Keyfiyyət Təminatı Agentliyi də effektiv keyfiyyət təminatı sisteminin fəaliyyətini təşkil edərək, müasir dövrün tələblərinə uyğun bilik, bacarıq, səriştə və təcrübəyə malik mütəxəssislərin əmək bazarına çıxışına dəstək göstərməkdədir.\nBaşqa sözlə desək, Agentlik olaraq bizim əsas amalımız ölkədə “Keyfiyyət-mərkəzli ömür boyu\ntəhsil”in formalaşmasına təminat yaratmaq üçün cəmiyyət və bütün digər təhsil sahəsinin iştirakçıları ilə birlikdə maksimum səmərəli nəticə əldə etməkdir.\nBu baxımdan, yeni Akkreditasiya Qaydaları isə təhsil müəssisələrinin akkreditasiyası və keyfiyyət təminatı ilə bağlı bir çox üstünlükləri yaratmaqla cəmiyyətin keyfiyyətli təhsilə olan bir çox gözləntilərinin təmin olunmasına töhvə vermiş olacaqdır. Belə ki ;\nAzərbaycan Respublikasında təhsil sisteminin inkişafı, beynəlmiləlləşməsi və təhsilin keyfiyyət səviyyəsinin yüksədillməsinin təmin olunması məqsədilə beynəlxalq təcrübə əsasında təhsil müəssisələrinin elektronlaşdırılmış akkreditasiyası sistemi formalaşacaq;\nAli təhsil müəssisəsinin fəaliyyətinin və təhsil proqramlarının icrasının qiymətləndirilməsi zamanı Avropa Ali Təhsil Məkanının keyfiyyət təminatı prinsiplərinin də nəzərə alınması təmin olunacaq;\nMəzunlarına iki və daha çox xarici ölkələrin ali təhsil müəssisələrində təhsil almaq hüququ verən təhsil proqramlarının akkreditasiyası məqsədilə təhsil proqramlarının icrasının qiymətləndirilməsi mexanizmi formalaşacaq;\nTəhsil müəssisəsinin fəaliyyətinin və ayrı-ayrı təhsil proqramlarının icrasının qiymətləndirilməsi prosesinə müstəqil ekspertlərlə bərabər təhsil müəssisəsinin fəaliyyətində maraqlı tərəflərin, xüsusən də işəgötürənlərin və təhsilalanların nümayəndələri cəlb ediləcək;\nTəhsil müəssisələrində daxili keyfiyyət təminatı sisteminin qurulmasına köməklik göstərəcək (Agentliyin bu sahədə məsləhət və metodiki dəstək xidmətləri də daxil olmaqla) və təhsil müəssisələrini öz strateji inkişaf planını və keyfiyyət siyasətini formalaşdırmağa təşviq edəcək.\nƏlavə olaraq, yeni Akkreditasiya Qaydaları təhsildə keyfiyyət mədəniyyətinin formalaşmasına, Azərbaycan təhsil məkanının dünyanın inkişaf etmiş təhsil institutları ilə əməkdaşlığı üçün zəmin yaratmasına və ölkənin təhsil müəssisələri məzunlarının həm yerli, həm də dünya əmək bazarının tələblərinə cavab verən rəqabətqabiliyyətinin yüksəlməsinə təsir edəcəkdir.


Beynəlxalq Bankın 3 milyonunu mənimsəmiş Mədətov: “Yaradıcı adamam, ədəbiyyata bağlıyam” - Editor.az\n15:13 | 11 Fevral, 2019\nProsesdə 12 milyon manat pulun mənimsənilməsində ittuham olunan Natiq İmanov ifadə verib. O, ifadəsində bildirib ki, 2011-ci ildə D.Xəlilov tərəfindən “Solid Constraction” MMC-nin direktoru vəzifəsində çalışıb: “İşimiz Bakıda dörd bloklu bina tikmək idi. Mən həmin ərazidə yaşayan sakinləri köçürdüm. Təxminən 50-yə yaxın ailə ilə alqı-satqı müqaviləsi bağladıq. 2015-ci ildə Beynəlxaq Bank işi bağlı cinayət işi başlanılanda istintaqa çağırıldım”.\nTərəflərin suallarını cavablandıran N.İmanov aylıq 2000 manat maaş aldığını, əlavə gəliri olmadığını deyib: “Rəsmi maaşım 200 manat idi. Amma Dünyamin müəllim mənə 2000 manat verirdi. Şirkətin möhrü də məndə olurdu. Hesabatı Dünyamin Xəlilova verirdim. Dünyamin Xəlilovun göstərişi ilə Beynəlxalq Banka gedirdim. Bankın Mərkəzi filialında Azər adlı şəxs məni qarşılayırdı. O, hazırladığı sənədlərə imza atırdım və pullar evlərini aldığımız vətəndaşların hesabına köçürülürdü. Hər dəfə banka gedib, sənədlərə imza atanda 1,5 milyon manat pul köçürülürdü. Mən pulu nağd şəkildə almamışam, işim ancaq bankda sənədlərə qol çəkmək olub. Ümumilikdə 44 milyon manatlıq pul köçürmə sənədlərinə imza atmışam”.\nDövlət ittihamçısının “pulların mənimsənilməsi və israf edilməsi ilə bağlı məlumatınız var idimi?” sualına təqsirləndirilən şəxs “xeyr” deməklə kifayətlənib: “Banka gedib sənədə imza atırdım. Çek qalırdı bankın kassasında. Sonra Dünyamin müəllim adam göndərib, həmin pulları çıxardırdı. Mən bankdan nağd pul çıxartmamışam”.\nDaha sonra təqsirləndirilən Arif Mədətov dindirilib. O, ailə üvzləri ilə birlikdə 2001-ci ildə “Abidə” MTK şirkətini yaratdığını, Bakı şəhər İcra Hakimiyyətinin sərəncamı ilə tikintiyə başladığını deyib: “Mən yaradıcı adamam, ədəbiyyata bağlıyam. Səhmlər mənə və oğlanlarıma məxsus olub. Mən maddi və mənəvi ziyana düşdüm. Xahiş edirəm haqq-ədalət bərpa olunsun”.\nHakimin “bəs necə oldu ki, yaradcı adam birdən birə Bakının mərkəzində ev tikməli oldunuz” sualına A.Mədətov tikinti işlərindən məlumatı olduğu üçün bu işə başladığını deyib.\nTərəflərin suallatını cavablandıran A.Mədətov Dünyamin Xəlilovla onu Sərdar Məmmədov adlı şəxsin tanış etdiyini bildirib: “Bankdan kredit götürməkdən ötrü Dünyamin Xəlilova müraciət etdim, 25 faizə razılaşıq. Mən söküntüyə nəzarət edirdim, amma “forma 2”yə nəzarət edə bilmədim. İşin gedişində Dünyamin müəllim “forma 2”yə qol çəkməyimi istədi, 4 dəfə buna etiraz elədim. Çünki məbləğlər çox şişirdilmişdi, onunla razı olmadım. Dünyamin Xəlilova bildirdim ki, məni öldürsən də “forma 2”yə qol çəkən deyiləm. Daha sonra işin xətrinə bir neçə “forma 2”yə qol çəkdim. Çünki iş yarımçıq, camaat çöldə qalmışdı”.\nA.Mədətov deyib ki, D.Xəlilov ona bu işlərin başında Cahangir Hacıyevin dayandığını bildirib: “Mən Dünyamin Xəlilova dedim ki, məbləğlər şişirdilib. Dedi, narahat olma, pul bizimdir. Sonradan iş dayandı. Kreditlər mənim adıma idi. Mən Cahangir Hacıyevi cəmi bir dəfə görmüşəm. Yalnız Dünyamin Xəlilovun sifarişini yerinə yetirmişəm. Bankdan pullar evlərindən köçürülən 100 ailənin hesabına köçürülüb. Bilsəm bu işə əvvəldən qol qoymazdım, razılaşmazdım”.\nDigər təqsirləndirilən S.Murtuzayev ifadəsində deyib ki, 2006-2007-ci illərdə rəhbəri olduğu “Alfa Line” şirkətinə Beynəlxalq Bankdan 14 milyon manat kredit ayrılıb. O, bu işləri D.Xəlilovun istəyi ilə etdiyini bildirib: “Şirkətimiz mühəndis şirkətlərini maliyyələşdirdi. Mən şəxsən həmin maliyyələşmə zamanı orada iştirak etməmişəm. Sadəcə sənədlərə qol çəkmişəm. 2010-cu ildə isə şirkətdən ayrılmışam, ancaq şirkət mənim adımda qalmışdı”.\nDövlət məmuru çılpaq fotolarına görə istefa verdi – FOTO


Kadırov azərbaycanlı naziri mükafatlandırdı – Səhifə 189953 – Yenicag.Az\nAna Səhifə Dünya Kadırov azərbaycanlı naziri mükafatlandırdı\nYeni Çağ Media Qrupu – İyul 04, 2017 - 21:34\nÇeçenistan lideri Ramzan Kadırov ötən gün səhiyyə işçilərinin şərəfinə təntənəli qəbul keçirib.\nYenicag.az qafqazinfo-ya istinadən xəbər verir ki, bu barədə Kadırov instagram hesabında məlumat verib. Qəbulda ölkənin səhiyyə naziri, əslən azərbaycanlı Elxan Süleymanov da iştirak edib:\n“Mənim əziz qardaşım Elxan Süleymanov kadr potensialının inkişafı, həkimlərin mövcud ixtisaslaşmasının artırılması üçün çox şeylər edib. Respublikadan iri şəhərlərə axın edən xəstələrin sayı azalıb. Mən Elxan Süleymanova Çeçenistan Respublikasının ən yüksək mükafatını – Kadırov ordenini təqdim etdim”.\nmükafat, Kadırov, azərbaycanlı nazir,


Müsabiqə qalibləri mükafatlandırılıblar » TEHSIL-PRESS Agentliyi\nBeynəlxalq Mətbuat Mərkəzində “Azərbaycanda məktəb və maarifçilik ənənəsi: tarixdən gələcəyə” mövzusunda keçirilən yazı müsabiqəsi qaliblərinin mükafatlandırılması mərasimi olub.\nTehsil-press.az xəbər verir ki, tədbirdə təhsil nazirinin müavini Firudin Qurbanov müasir dünyada təhsilin mühüm rolunu vurğulayıb, Azərbaycan Prezidenti İlham Əliyevin bu sahəyə böyük önəm verdiyini bildirib.\nMüsabiqənin “Azərbaycan Respublikasında təhsilin inkişafı üzrə Dövlət Strategiyası”na uyğun olaraq keçirildiyini və “Azərbaycan müəllimi” qəzeti tərəfindən təşkil olunduğunu söyləyən nazir müavini müəyyənləşdirilmiş mövzu və istiqamətlərin təhsilin ən aktual məsələlərini əks etdirdiyini diqqətə çatdırıb.\n“Azərbaycan müəllimi” qəzetinin baş redaktoru Bayram Hüseynzadə müsabiqənin nəticələri barədə məlumat verib. Qeyd edilib ki, müsabiqəyə 80 yazı daxil olub. Müsabiqədə 27 şəhər və rayondan alimlər, müəllimlər, məktəb rəhbərləri, magistrantlar, araşdırmaçı jurnalistlər iştirak ediblər. Yazılar münsiflər heyəti tərəfindən iki mərhələdə qiymətləndirilib. Seçimin nəticələrinə əsasən bir yazı birinci, iki yazı ikinci, üç yazı üçüncü yerə layiq görülüb.\nAzərbaycan Mətbuat Şurasının sədri, Milli Məclisin deputatı Əflatun Amaşov, professor Şahlar Əsgərov və başqaları müsabiqə ilə bağlı fikirlərini bölüşüb, onun əhəmiyyətini vurğulayıb, qalibləri təbrik ediblər.\nSonra qaliblərə Təhsil Nazirliyi tərəfindən diplom və qiymətli hədiyyələr təqdim olunub.\nXəbərin tarixi: 27.12.2016 / 11:55\n“PAŞA Həyat” Bakı Dövlət Universitetinin jurnalistika fakültəsinin tələbələ ...\n“Sərhədlərimizin keşiyində” müsabiqəsinin qalibləri mükafatlandırılıb


Vaxt.Az - «Mənim qardaşım oğru ola bilməz!»\n22:22 | 1 fevral 2017 | Çərşənbə Məqaləyə 1778 dəfə baxılıb Şriftin ölçüsü\nƏminə Hacıyeva - Beynəlxalq Bankın sabiq sədri Cahangir Hacıyevin bacısı olan bu xanımı onun Azərbaycanda qalan yeganə sözçüsü. Biz də ölkəni maliyyə böhranına sürükləyən səbəbləri araşdırmaq üçün bu məsələdə ittiham olunan əsas tərəfin – Cahangir Hacıyevin mövqeyini öyrənmək qərarına gəldiyimizdən, Əminə xanıma üz tutmalı olduq. Görüşümüzdə gözlədiyimdən daha kübar, nəzakətli, təmkinli bir xanımla qarşılaşdım.\nMüsahibəyə başlayarkən, ilk sualı verən də elə Əminə xanım oldu. Rusça bilib-bilmədiyimi soruşdu. «Yaxşı bilmirəm» cavabıma təəssüflənsə də, söhbətdən boyun qaçırmadı. Öz fikirlərini Azərbaycan dilində çox səlis ifadə etdiyini görüb, bunu özünə də bildirdim. Sözlərimi təbəssümlə qarşılayıb, «kaş ki, rusca danışaydım. Bu zaman fikirlərimi daha rahat çatdıra bilərdim», - dedi.\n- Əminə xanım, qismət elə gətirib ki, qardaşınızın əvəzinə Siz danışmalı olursunuz. Yəqin ki, bu, çox çətin bir «vəzifədir»…\n- Əlbəttə, çətindir. Əvvəla, bir bacı üçün öz məhbus qardaşının yerinə danışmaq çox ağırdır. Üstəlik, bu qardaş əsassız ittihamlara məruz qalır və haqqında qərəzli ictimai rəy formalaşdırılırsa, çətinlik daha da artır.\nBiz ziyalı bir ailənin övladları olmuşuq. Rəhmətlik atam cərrah, anam isə universitet müəlliməsi, Azərbaycanın tanınmış ictimai xadimi olub. Bizim evə haram tikə girməyib. İndisə qardaşımı dövlət əmlakını talamaqda, oğurluqda ittiham edirlər. Ailədən gələn tərbiyəmiz bu qədər ağır ittihamları qaldırmağı mümkünsüz edir.\n- Amma bu cür təsəvvürlər mövcuddur ki, Cahangir Hacıyevin dövründə bankın inkişaf dinamikası dünya bazarında neftin qiymətlərindən qaynaqlanırdı. Məsələn, 2008-ci ildə neft, hardasa, 150 dollar idi. Azərbaycana külli miqdarda pul gəlirdi. Bu da Azərbaycanda bank sisteminin beynəlxalq nüfuzunu artırırdı. Yəni Cahangir Hacıyevin yerinə kim olsa, bu pulu ölkəyə gətirə bilərdi…\n- Bəs, indi niyə gətirmirlər? Gətirsinlər, da. Mən bu arqumentlə, qətiyyən, razılaşmıram. Düzdür, beynəlxalq maliyyə qurumları siz dediyiniz amili də nəzərə alırlar. Bununla belə, bütün uğurları yalnız obyektiv səbəblərlə əsaslandırmaq olmaz. İstənilən ölkəyə xarici kapitalın cəlb olunmasında bir çox amillər mühüm rol oynayır və bunlardan biri də pul istəyən tərəfin həmin vəsaiti nə cür istifadə edəcəyi ehtimalı ilə bağlıdır. Bunun üçün də maliyyə qurumlarının başında kimin oturması ən vacib kriteriyalardan biridir. Cahangir Hacıyevin həbsindən sonra keçən ilyarım ərzində milyardlarla pul batıran bir banka hansı beynəlxalq maliyyə qurumu kredit verər?\n- Belə çıxır ki, siz Azərbaycanda son illər baş verən devalvasiyanın səbəbini xarici maliyyə qurumlarının verdiyi kreditlərin kəsilməsində görürsünüz?\n- Mən iqtisadçı deyiləm, amma qardaşım həbs olunandan sonra maraqlanıb öyrəndiyim bir çox mətləblər oldu. Mən bilən, devalvasiyanın səbəblərindən biri də budur. Cahangir Hacıyevin dövründə Beynəlxalq Banka «Sitibank»(Citibank), «Döçbank» (Deutschebank) kimi nəhəng maliyyə qurumları investisiya layihələri üçün kreditlər verirdilər. Beynəlxalq Bank hər ay ölkəyə 50 milyon-100 milyon dollar cəlb edirdi. Bu da manatın kursunun sabit qalmasına səbəb olurdu. Cahangir Hacıyevin dövründə Beynəlxalq Bankın uğurunu neft amiliylə əsaslandırmaq istəyənlərə ən yaxşı cavab, hesab edirəm ki, onun 2001-2004-cü illərdəki fəaliyyətidir. Çünki həmin dövrlər neftin qiyməti 40 dollardan belə aşağı idi və o, sabit qalırdı. Cahangir Hacıyevin ilk və ən ciddi uğurları da elə o vaxtdan başlamışdı-neftin ucuz olduğu dövrlərdə. Mərhum Heydər Əliyev Cahangiri Beynəlxalq Bankın İdarə Heyətinin sədri təyin edəndən bir il sonra 2002-ci ildə bankın Moskva filialını açıldı. Filialın açılışına mərhum Heydər Əliyevlə bərabər o da getmişdi. Rusiya Mərkəzi Bankının sabiq sədri Viktor Vladimiroviç Qeraşenko o vaxt Heydər Əliyevə demişdi ki, Rusiyanın 100 illik bankçılıq tarixində ilk dəfədir, 2 həftə əzində bir bank açılır və fəaliyyətə başlayır: «Bu, Sizin Cahangir Hacıyevin müstəsna əməyi sayəsində mümkün olmuşdur. Cahangir Hacıyev yalnız bu xidmətinə görə, Ginnesin «Rekordlar» kitabına düşməyə layiqdır.» Qeraşenkonun verdiyi qiymət Cahangir Hacıyevin beynəlxalq aləmdəki nüfuzunun ən bariz sübutudur. Bu gün belə, Cahangir MDB məkanındakı ciddi nüfuzunu qoruyub saxlayır. O, MDB Banklar Assosiasiyasının vitse-prezidentidir.\n- Bəli, indi də. Baxmayaraq ki, olduqca ağır ittihamlarla həbsə atılıb, Cahangirin hazırda bu qurumun faktiki ikinci adamı olması Azərbaycan maliyyə qurumlarına beynəlxalq təşkilatların ən yaxşı cavabıdır.\n- Bəs, nə oldu ki, vəziyyət bu qədər dəyişildi? Ginnesin «Rekordlar» kitabına düşməyə layiq olan, indiyə qədər belə, beynəlxalq aləmdəki müsbət imicini qoruyan Cahangir Hacıyev birdən-birə ən ağır cəzaya layiq görüldü?\n- Təəssüflər olsun ki, bir insanın ən böyük məziyyəti bəzən onun fəlakətinə çevrilir. Xüsusilə, bizim cəmiyyətdə… Cahangir Hacıyevin də başına gələn bütün bəlalar onun yaxşı kadr kimi yetişməsindən qaynaqlanırdı.\nHər şeydən əvvəl, Cahangir çox gözəl iqtisadiyyatçıdır. Ali məktəbi yeni qurtaranda «AMOKO» neft şirkəti onu Texas universitetinin Beynəlxalq iqtisadi münasibətlər və maliyyə fakültəsində oxumağa apardı. Bu şirkətinin maliyyəsi ilə təhsil almaq üçün Azərbaycandan seçilən 4 gəncdən biri idi. Sözsüz ki, «AMOKO» şirkəti Cahangir Hacıyevi yüksək intellektual səviyyəsinə görə seçmişdi. O, öz uğurunu Beynəlxalq Bankdakı fəaliyyəti zamanı da davam etdirdi və fəaliyyətinə görə, 2008-ci ildə «Kraliça Viktoriya xatirə medalı»na layiq görüldü. Bilirsiniz ki, bu beynəlxalq mükafat biznes sahəsində uğurlu fəaliyyətə görə verilir. Cahangirə verilən təltifnamədə qeyd olunub ki, ölkəsini beynəlxalq aləmdə layiqli təmsil etdiyinə görə bu mükafata layiq görülüb. Azərbaycanın maliyyə sistemində çalışanların heç birinin beynəlxalq aləmdə nüfuzu olmadığı üçün Cahangiri qısqanırdılar.\n- Belə başa düşdüm ki, həmin dövrlərdə Cahangir Hacıyevin baş nazir olacağı barədə şayiələr gəzirmiş…\n- Bəli. Görünür, Samir Şərifovun öz ürəyində belə bir arzu var idi və hər şeydən şübhələnirdi. Cahangirin qazandığı uğurlar onu qıcıqlandırırdı. Beynəlxalq Bankın Cahangir Hacıyevə qədərki dövründə uğurlu fəaliyyətinə baxmayaraq, onun cəzalandırılmasını, bankın bugünkü hala salınmasını başqa cür qiymətləndirmək mümkün deyil. Samir Şərifovun bu qısqanclığı təkcə Cahangir Havcıyevə zərbə vurmadı. Ən ciddi zərbə bizim ölkəmizə dəydi.\nBilirsiniz ki, Cahangir Hacıyev Beynəlxalq Bankın bütün fəaliyyətini qeyri-neft sektorunun inkişafına yönəltmişdi. Onun təşəbbüsü ilə ölkədə o qədər müəssisələr açılmışdı ki, hətta bəzi hesablamalara görə, qeyri-neft sektorunun 70 faizi Beynəlxalq bankın krediti əsasında qurulmuşdu. Onun həbsindən sonra bütün bu müəssisələrdə işlər dayandırıldı. Beynəlxalq banka borcu əsas gətirilərək, müəssisə rəhbərləri incidildi. Halbuki, onların əksəriyyəti vaxtı-vaxtında kredit borclarını ödəyirdilər. Bir çoxlarından aldıqları kreditləri dərhal ödəmələri tələb olundu. Onlar isə aldıqları kreditləri müəssisələrə yatırdıqlarından bu tələbi yerinə yetirə bilmədilər. Nəticədə həm iş adamları itirdi, həm də müəssisələr. Həmin müəssisələrdə işləyən çoxsaylı insanlar da işsizlər ordusuna qoşuldular. Budurmu Beynəlxalq Bankın sağlamlaşdırılması tədbirləri?\n- Maraqlı bir məqama toxundunuz. Bilirsiniz ki, Azərbaycanın neft erasının bitdiyi rəsmən ən yüksək dairələr tərəfindən etiraf olunub. Artıq qeyri-neft sektoru mərhələsi başlayıb. Belə bir zamanda məhkəmə çəkişmələrini əsas gətirib Beynəlxalq bankın maliyyələşdirdiyi müəssisələrin qapısına kilid vurmaq nəyə xidmət edir? Yaxşı olmazmı ki, onlardan ciddi iş tələb olunsun və kreditlərini tədricən ödənilməsinə şərait yaradılsın?\n- Doğrusu, bunu biz də anlaya bilmirik. Açılan o müəssisələr haradadır indi, nə fəaliyyətlə məşğuldurlar? İndi deyirlər ki, «Aqrokredit» istəyir, müəssisələrin çoxusunu iflas elan etsin, bütün kreditlər silinsin, başlasınlar hər şeyi sıfırdan yaratmağa. Nəyə görə? Axı bunların hamısı işləyən müəssisələr idi – «İnter Glass», «İnter-Tobacco», Azərbaycan Metanol Zavodu, «CTS-Agro», «Şəki aqro», «Şəki İpəkçilik» və s kimi. Cahangir Orta Asiyadan xüsusi baramalar gətirirdi ki, «Şəki İpəkçilik» işləsin. İndisə, həmin şirkətləri işlətmək əvəzinə, iflas etdirmək istəyirlər. Mən özün şəxsən hər il Şəkiyə gedəndə, nə qədər əcnəbi turistin Şəki İpək Kombinatının toxuduğu xalçaları, kəlağayıları, şərfləri aldığını görürdüm. Tək bir kombinata görə nə qədər insan işləyir, evlərinə çörək aparır, Azərbaycanın milli mədəni dəyərlərini yaşadır, onu xaricilərə satır, tanıdırdılar. Bu müəssisə həm də turizm sektorunun inkişafına da təkan verirdi. Hanı, indi o müəssisələr?\n- Mənə də elə bu maraqlı gəlir. Sizcə, qeyri-neft sektorunun prioritet elan olunduğu bir zamanda yürüdülən bu siyasətin qarşısı niyə alınmır?\n- Mən bilmirəm. Fikrimcə, bütün bu hadisələr Samir Şərifovun şəxsi ambisiyasından qaynaqlanır və Cahangir Hacıyevlə rəqabətinin məntiqi nəticəsidir. Görünür, Cahangir Hacıyevin iqtisadi uğurlarını bir-bir sıradan çıxarmaqla öz yerini daha da möhkəmləndirəcəyinə inanır. Halbuki, müəssisələrin hamısı yüksək texnologiyalara, avadanlıqlara malik idi və açılışlarında şəxsən cənab Prezidentin özü şəxsən iştirak etmişdi.\n- Məhkəmə qərarına görə, Cahangir Hacıyev, səhv etmirəmsə, 63 milyon dollar mənimsəməkdə günahlandırılır. Siz isə deyirsiniz ki, onun fəaliyyətində dövründə heç bir qanunsuzluq olmayıb, yeyinti halı aşkarlanmayıb. O zaman 63 milyon iddiası haradan yaranıb?\n- Bizə də bu sual aydın deyil. İstər istintaq zamanı, istərsə də məhkəmə prosesində bu faktı təsdiqləyən heç bir sənəd ortaya qoyulmadı. Sənədsiz-sübutsuz iddialar isə xeyli çoxdur. Bəzən mətbuatda 4 milyard, bəzən isə 6 milyard, 8 milyard, hətta 10 milyard dolların mənimsənilməsi iddiası irəli sürülür. Hardan çıxarırlar bu rəqəmi? Ümumiyyətlə, Beynəlxalq Bank ətrafında çox maraqlı iddialar mövcuddur. ABB-nin aktivləri orta hesabla 6 milyard dollar təşkil edib. Cahangir Hacıyev həbs olunandan sonra bankın «sağlamlaşdırılması» üçün 8 milyard dollar ayrıldığı bildirildi. Bu, necə ola bilər? Axı həmin müəssisələr Cahangirin zamanında işləyir, kredit borclarını vaxtlı-vaxtında ödəyirdi. İndisə absurd iddialarla həmin müəssisələri bağladılar.\n- Əminə xanım, sizinlə müsahibə almağa gələrkən, mətbuatda yer alan çıxışlarınıza, müsahibələrinizə göz gəzdirdim. Orada bir məqam diqqətimi çəkdi. Deyirsiniz ki, Beynəlxalq Bankın vəsaitlərini qorumaq üçün Cahangir Hacıyev səhmləri öz ailəsinin, o cümlədən sizin adınıza yazdırmışdı. Borclu kimi görünməyiniz də elə bununla bağlıdır. Məni də bu maraqlandırır. Cahangir Hacıyev bankı kimdən qoruyurdu?


Prezident İlham Əliyev qəti xəbərdarlıq etdi - Sosium.Az\nPrezident İlham Əliyev qəti xəbərdarlıq etdi\n“Əfsuslar olsun ki, bu gün hələ də vəziyyəti dərk etməyənlər, məsuliyyətini itirmiş insanlar mövcuddur və qaydaların kobudcasına pozulması halları vardır. Belə hallar aşkarlananda təbii ki, cəza tədbirləri də mütləq olmalıdır və tətbiq edilir.\nCəza tədbirləri bütün kateqoriya insanlara tətbiq edilir. Heç bir ayrı-seçkiliyə yol verilməməlidir və verilmir. İctimai vəziyyətinə, ictimai statusuna baxmayaraq, hamı qanun qarşısında bərabərdir. Azərbaycanda bərabərlik, ədalət və qanunun aliliyi əsas prinsiplərdən biridir və mən bütün vətəndaşları məsuliyyətə çağırıram. Birincisi, özlərini, öz yaxınlarını qorumaq üçün daha məsuliyyətli olmalıdırlar. Digər tərəfdən, qaydaları pozanlar, böyük kütləvi tədbirlər təşkil edənlər və beləliklə, ölkə qanunları ilə və mövcud olan qaydalarla nümayişkaranə hesablaşmayanlar mütləq öz cəzasını alacaq və alır. İctimaiyyət də bu məsələ ilə bağlı məlumatlandırılır. Hesab edirəm, Azərbaycan vətəndaşları yaxşı görürlər ki, qanun hər kəs üçün qanundur. Heç kim qanundan üstün ola bilməz, heç kimdə heç bir imtiyaz ola bilməz və heç kimə heç bir güzəşt edilmir və edilməyəcək”.\nSOSİUM.az xəbər verir ki, bunu avqustun 31-də Azərbaycan Prezidenti İlham Əliyev Fövqəladə Hallar Nazirliyinin Tibb Mərkəzinin koronaviruslu xəstələrin müalicəsi üçün nəzərdə tutulan modul tipli növbəti hospitalının videoformatda açılışında deyib.\nİlham Əliyev Vahid Ələkbərovu təltif etdi\nLotu Qulinin ailəsinə növbəti FACİƏ


Böyük aktyorun qızı: "Elə bil dünən olub" - Video\n"Mən heç inanmıram ki, atamın artıq yüz ili tamam olur. Hər şey elə bil dünən olub", - deyə Xurşid Abdullayeva atası, görkəmli aktyor Lütfəli Abdulayev haqda xatirələrini paylaşır. O, atası ilə bağlı bir çox anları - onun səsini, yerişini, sözlərini xatırladığını deyir.\nXurşid xanım atasının onların təhsilinə xeyli diqqət ayırdığını önə çəkir. "Siz yaxşı oxumalısınız, ona görə ki, Lütfəli Abdullayevin qızları, Əhməd bəy Pepinovun nəvələri, Həsən bəy Ağayevin nəticələrisiz", - deyə o, övladlarına xatırladardı.\nXurşid xanımın sözlərinə görə, atası onların rus dilinə yiyələnməklərini istəyirdi. "O, özü rus dilini yaxşı bilmədiyinə görə bu dili öyrənməyin vacibliyini, təhsilin vacibliyini vurğulayardı", - deyə Xurşid xanım bildirir.\nXuşid xanım Lütfəli Abdullayevin 100 ilik yubileyinin keçirilməsi üçün Prezident sərəncamı olduğunu və Mədəniyyət Nazirliyinin bir sıra tədbirlər planlaşdırdığını bildirib. "Sentyabrda atamın doğulduğu şəhərdə, Şəkidə abidəsi açılacaq", - deyə o, Amerikanın Səsinə xəbər verib.\nO, atasının "Arşın Mal Alan", "Əhməd Haradadır?", "Ulduz" kimi filmlərdə canlandırdığı obrazlarla daim Azərbaycan xalqının ürəyində qalacağına əmin olduğunu deyir.\n2014.03.28 / 11:11\nGüneylilərin qadağan verilişinin yeni buraxılışı - Video


Adalet.az | Qulu Ağsəslə hava haqqında Adalet.az | Qulu Ağsəslə hava haqqında Adalet.az | Ədalət -\nQulu Ağsəslə hava haqqında\n"Yaponiyada baş verənləri mən əvvəlcədən yuxuda görmüşdüm"\n34487 | 2011-04-23 07:56\nİki-üç iç əvvəl yuxularında Nuh daşqını görən Qulu Ağsəslə hava haqqında danışacağıq. Qulunun ad günündən bir həftə əvvəl görüşsək də yazı doğum günü qeyd olunandan dörd gün sonra işıq üzü görür. Bunu hər ikimiz öncədən bildiyimizdən söhbətimizin havasına toxunmaq istəmədik.\n- Qulu, yaz havası şairə stimul verir?\n- Yox. Şəxsən mənim üçün fəslin, havanın heç bir önəmi yoxdu. Əsas odur ki, Günəşi görüm. Günəşi görməyəndə özümü pis hiss edirəm. Hərdən Günəş çıxmayanda istəyirəm ona bir təqvim alıb göndərəm ki, baxıb işini görsün. Məndə hansısa fəsilə, havaya köklənib yazmaq söhbəti yoxdu. Yazın gəlişi məni bir insan olaraq sevindirə bilər. Yəni şükür, bu yaza da salamat çıxdıq. Lakin yaz havası yox, yazı havası mənim üçün daha vacibdi. Yazı havası isə şairi hər yerdə- yolda da, çimərlikdə də, toyda da, yasda da tuta bilər. Bəziləri deyir ki, payız fəsli şairi düşündürən fəsildi. Belə söhbətləri eşidəndə gülməyim gəlir. İndi mən neyləməliyəm, düşünmək üçün doqquz ay oturub payızın gəlməsini gözləməliyəm? Mənə elə gəlir ki, insan, xüsusilə də yazı adamı həmişə düşünməlidi. Düşündüklərinin ən yaxşısını yazıya gətirməyi bacarmalıdı və yazdıqlarının ən yaxşısını çap etdirməlidi. Şəxsən mən yazı məsələsində çox qəddaram, orta və ya aşağı həddi qəbul etmirəm. Yazı yazıramsa onun ən yaxşısını yazmalıyam.\nVaxtilə məndə elə ovqat olub ki, yazın gəlişinə silsilə şeirlər yazmışam və ya yay gələndə zoğallığın kölgəsinə çəkilib başlamışam silsilə şeirlər yazmağa. Görünür oxuduqlarım o zaman məni aldadıb. Amma indi oxuduqlarım məni aldada bilmir. Çünki indi artıq mən təkcə oxucu yox, həm də yazıçıyam.\n- "Ulduz" jurnalının baş redaktor müavinisən, kabinetin də Yazıçılar Birliyinin ən üst qatındadı. Üstəlik, poeziyamızın durumu ilə bağlı qurultay öncəsi məruzənin müəllifisən. Sən yaxşı bilərsən, ədəbiyyatımızda hava necədi?\n- Yaxşıdı. Daha konkret desəm, ədəbiyyatdakı hava məhz ədəbiyyatdakı hava qədərdi. Nə azdı, nə də çox. Külək əsir, ağac yarpaqlayır, sonra meyvə gətirir.\n- Belə havada bütün meyvələr dadlı olur?\n- Ədəbiyyatın barlı ağacları həmişə az olub. Ədəbiyyatın qızıl və ya gümüş dövrə ayrılması ilə razı deyiləm. Belə bölgülər boş şeydi. Tolstoyun, Dostoyevskinin, Çexovun, Qoqolun eyni dövrdə yazması sadəcə, taleyin bir işi idi. Onların bir-birlərinə təsir etməsinə inanmıram. Hərə öz işini görüb.\nBəxti gətirməyən adamlar adətən ya poeziyaya gəlirlər, ya da jurnalistikaya. Amma gəlib nə edirlər ki, bəxtləri açılır? Bu gün ədəbiyyata, jurnalistikaya axın olmasına baxmayaraq biz yenə də bir-iki qəzet alırıq, bir iki imzanı axtarırıq. Şair, nasir bolluğu olsa da biz yenə ancaq bir neçə şair, yazıçının əsərlərini oxuyuruq. Ədəbiyyatdakı havanı, bu basabası, həm də eyni zamanda seyrəkliyi necə tənzimləmək olar ki? Bu mümkün olası iş deyil. Yeri gəlmişkən, sənə bu günlərdə Rusiya telekanallarından birində gördüyüm süjeti danışım. Cavan bir oğlan deyəsən narkotik maddələrin təsirindən kranın başından quş kimi, məhz elə quş kimi uçdu və sağ qaldı. Qarın üstünə düşəndən sonra onu həkimə apardılar, gördülər ki, onda nəinki sınıq, heç çıxıq da yoxdu. Ədəbiyyat da belədi, hərdən adamı quş kimi uçmağa vadar edir. Adam arağın, narkotikanın və sözün təsirindən quş kimi uçmaq istəyir. Bunların hər üçünün tərkibini yoxlayan olsa, hökmən bağlılıq tapacaq. Çünki üçü də insanı uçurur.\n- Şair, sən nəsr əsəri və ya məqalə yazanda başqa havada olursan, yoxsa şeirin havası sənə kifayət edir?\n- Əlimə qələm alanda şeir havasında oluram. Nəsirdə və ya publisistikada yazdıqlarımın hamısı poeziyadan oğurladıqlarımdı. Doğma övladını Vətənə qurban verən ata kimi şeir balamı nəsrə, publisistikaya qurban verirəm. Yazdıqlarımın hamısı poeziya havasına köklənib, heç biri ondan kənarda deyil. Görünür başqa cür yaza bilmirəm. Poeziyanın vəziyyəti barədə məruzə hazırlayanda da, hansısa bir tədbirin ssenarisini yazanda da orda hökmən şeirin havası olur. Özümü şeirin havasından kənarda görmürəm. Çünki o əsl mənim havamdı.\n- Necə deyərlər, sümüyünə düşən havadı...\n- Şeir yazanda istəyirəm ki, misra misradan xəbərsiz olsun. Lap sonda onlar vahid bir orqanizm kimi birləşsinlər. Şeirdə lazım olmayan, mənasız hər bir sözün, kəlmənin əleyhinəyəm. Gərəksiz adamın mənim şeirimdə nə işi var? İnsan kimi nə qədər humanistəmsə şair kimi sözə qarşı bir o qədər amansızam. Şeirdə sözə humanist yanaşmaq olmaz. Hansısa bir söz şeirdə işlədilirsə o hökmən nəyi isə ehtiva eləməlidi, nəyəsə lazım olmalıdı. Kiminsə qolundan tutmalıdı, kiməsə badalaq vurmalıdı. Mənim sözlərim bal arısı kimidi. Biri yuvaya yüksüz qayıtsa qapıda duran növbətçi arı hökmən onu qovacaq. Qapıda duran arı da bekar dayanmamalıdı, bütün günü qanadlarını çırpıb içərinin havasını təmizləməlidi.\nSonuncu dəfə Cəfər Cabbarlının "Aydın" pyesinin tamaşasına baxanda gördüm ki, orda nə qədər artıq söz var. Cəfər Cabbarlı bəyəndiyim yazıçılardan olmasına baxmayaraq, məmnuniyyətlə həmin artıq sözləri redaktə edərdim. Bugünkü roman bumunda əsərləri oxuyarkən nə qədər təsvirçiliklə rastlaşırsan. Mobil telefonu bəlkə ötən əsrin 80-ci illərində təsvir eləmək olardı. Axı indi mobil telefon hamıda var. Eləsi var yazır ki, filankəs mobil telefonun dəstəyini asdı. Allah haqqı mobil telefonun dəstəyi olmur. Bizdə monimentallıq azarı var. Hamı istəyir ki, kitabı qalın çıxsın. Mən özüm "Nabran novellası"nın belə qalın çıxmasından məyus oldum. Baxmayaraq ki, yazdıqlarımın yalnız bir qismi həmin kitabda toplanmışdı. Bütün yazdıqlarımı, şeirlərimi çap eləsəm gör nə qalınlıqda kitab alınar. Axı mən bilirəm hər şair beş-altı, bəlkə də bir şeiri ilə ədəbiyyatda qalır. Ədəbiyyatda qala biləcək həmin o bir şeiri yazmaq istəyirəm. Elə şeir var oxuyan kimi görürsən ki, onu yazan kövrəlib və oturub 14 bənd şeir yazıb. Halbuki həmin adam ağlaya bilərdi və heç bir misra da yazmazdı.\nEtibar, səninlə oturub havadan danışırıq. Təxminən iki il əvvəl mən dalbadal yuxuda leysan görürdüm. Görürdüm ki, əməlli-başlı Nuh daşqınıdı, hər yeri su basır. Oturub hava haqqında şeir yazdım. Necə deyərlər, o şeir sonra yuxu havasından çıxıb yazı havasına düşdü. Həmin şeir hələ çap olunmayıb. Yaponiyada baş verənləri görəndə həmin şeir məni əməlli-başlı qorxutdu. Baş verənləri necə oldu ki, mən əvvəldən gördüm... O gün səninlə telefonda danışandan sonra fikirləşdim ki, görən biz hava haqqında nə danışacağıq? Səhərisi göydən sarı palçıq yağdı, göyün üzü qəribə rəng aldı. Bir daha başa düşdüm ki, heç nə bizim əlimizdə deyil.\n- Hava haqqında xəbərlərə tez-tez baxırsan?\n- Əvvəllər nə idman, nə də hava haqqında xəbərlərə baxırdım. Amma indi bunlara daha həssaslıqla baxıram. İndiki havalar əvvəlki havalardan çox fərqlidi. Bir vaxtlar mən canımla bilirdim ki, hava necə olacaq, evdən çıxanda ona uyğun geyinirdim. Amma indi həftə ərzində bir neçə dəfə aldanıram və havanın mənimlə belə oyun oynaması bir balaca xoşuma da gəlir.\n- Ağdamlı xanəndələrin hamısından yazı yazan Qulu Ağsəs hansı havanı oxumaq istəyir?\n- Çox qəribədi ki, məndə heç özüm üçün zümzümə eləmək istedadı belə yoxdu. Ürəyimdə yaxşı oxuyuram və mənə elə gəlir ki, elə hamıdan yaxşı mən oxuyuram. Əslində hamının qəlbində öz havası var. Sumqayıtda binaların arasındakı xeyir-şər mərasimləri keçirmək üçün tikilən yerləri görmüsən də, insan ürəyi həmin yerə oxşayır. Orda həm xeyir olur, həm də şər.\nQulu Ağsəsin hava haqqında yazdığı və çapa vermədiyi şeiri\nTanrı qorxusundan bulud əriyir,\nAllahın altında hər nə var, yağır.\nYağış havası da su altda qalıb.\nÖrtüb üstümüzə bu yağış ağı,\nBiləndə ölmüşük enib aşağı,\nSağ ikən görməsin onu bir adam.


«Dövlət başçısının mülkü olmalıdır. Niyə də olmamalıdır?»\n2021, 29 İyul, Cümə axşamı, Bakı vaxtı 00:08\nQonağımız bitərəf deputat, Milli Məclisin İnsan Haqları komitəsinin üzvü Həvva Məmmədovadır. Həvva xanım, studiyaya gəldiyiniz üçün təşəkkür edirəm.\nMən təşəkkür edirəm dəvətinizə görə.\nİstəyirəm qaynar məsələdən başlayaq. İnsan haqları komitəsinin üzvü kimi. Müxalifyönlü «Azadlıq» qəzetinin müxbiri Natiq Güləhmədoğlu döyülüb. Qarşı tərəf isə deyir ki, o məni döyüb. Yəni bir-birlərindən şikayətçidirlər. Birinci hadisə deyil bu. İndiyə qədər oxşar ssenarilər olub. Bundan əvvəl Emin Milli, Adnan Hacızadənin üzərinə hücum olmuşdu. Yaxud da qarşı tərəf bunun əksini iddia edir. Nəticədə onlar indi həbsdədirlər. Qənimət Zahid «Azadlıq» qəzetinin baş redaktoru xuliqanlıq ittihamı ilə həbs olunmuşdu. Bu da qorxulu haldır. Ona görə ki, Natiq Güləhmədoğlunun həbsi ilə nəticələnə bilər. Sizin fikirlərinizi öyrənək.\nHər halda insan döyülürsə bu insan hüquqlarının pozulması deməkdir. Birmənalı şəkildə bilmək lazımdır ki, Azərbaycanda Azərbaycan vətəndaşlarının, burda yaşayan, qeydiyyatı olan vətəndaşların hamısının hüquqları dövlət tərəfindən, Azərbaycan Konstitusiyasında təsbit olunmuş qanunlarımızla qorunur. Və bu hüquqların sayəsində mən deyərdim ki, hər bir insan öz hüququnu başa düşməlidir. Hər bir insan öz hüququndan irəli gələn vəzifələri yerinə yetirməlidir. Hər bir insan qarşı tərəfin də hüququnu bilməli və onu pozmağa çalışmamalıdır. Mən hesab edirəm ki, bu məsələ hüquq mühafizə orqanlarının işidir. Onlar bu işi araşdırarlar. Günahı olan insanlar əlbəttə ki, cəzasını çəkər. Hər halda mənim görmədiyim, şahidi olmadığım məsələ haqda danışmaq asan deyil. Bizə müraciət olarsa, biz onların hüquqlarını müdafiə etməyə, günahı olan insanların cəzalandırılmasında, öz tərəfimizdən, həm də insan hüquqları komitəsinin üzvü kimi fikrimizi söyləyərik. Onların hüquqlarının müdafiə olunmasında əlimizdən gələni edərik. Sadəcə bu sözdə deyil. Olur belə insanlar. Müraciət edir, qəbula yazılır. Gəlirlər dinləyirsən görürsən ki, birtərəfli danışır. Sonradan başqa tərəfi dinləyəndə hər şey məlum olur. Biz elə bir cəmiyyətdə yaşayırıq ki, informasiya almaq çox asan məsələdir. Hər bir insan bir vətəndaş olaraq bir-birlərinə hörmətlə yanaşsınlar. Bir birlərinin hüquqlarına insani münasibət bəsləsinlər. Yeri gəlmişkən deyim ki, biz uzun illərdir Ermənistanın Azərbaycana təcavüzündən əziyyət çəkirik. 20 ildən artıqdır ki, bu təcavüz davam edir. Bizim bir milyondan artıq qaçqın və məcburi köçkünümüz var. Torpaqlarımız işğaldadır. Biz düşmənimizə qarşı birləşməliyik. Olduğum digər ölkələrdə bir erməninin başqa erməni haqda etdiyi şikayəti görmədim. Görmədim ki, bir erməni başqa erməninin hüquqlarını pozsun. Hər bir ölkədə müxalif qüvvələr də var, dövlətin hüquqlarını müdafiə edən qüvvələr də var. Ölkəmizin belə bir vəziyyətində mən istəyirəm ki, bütün gücümüzü birləşdirək, bir istiqamətə cəmləyək. O istiqamət ki, hüquqları pozulmuş bir vətəndaş varsa da, hüquqları pozulmuş insanlar varsa da o Azərbaycanda olan Azərbaycana pənah gətirmiş, Ermənistandan qovulmuş qaçqınlar, həm də öz evindən didərgin düşmüş məcburi köçkünlərdir. Ən çox bu insanların hüquqları pozulub. Bu istiqamətdə mən istərdim ki, fikirləri cəmləşdirək, suallar da bu yönümlü olsun.\nHəvva xanım, Azərbaycanda elə bir hökumət qurumları, idarələri göstərə bilərsizmi ki, orada insan hüquqları pozulmasın?\nYəqin bu insan özünü azərbaycanlı hesab etmir, ya da Azərbaycanda yaşamır. Ya Azərbaycanın 15-20 il əvvəlki dövrü ilə indiki dövrünü müqayisə edə bilmir. Bu insanın sualına hörmətlə yanaşıram. Amma istəyirəm ki, bugünkü bizim görüşümüzdə obyektivlikdən çıxış edək. Bir-birimizə hörmətlə yanaşaq. Olanı demək lazımdır. Mən demirəm hər şey yüksək səviyyədə ola bilər. Səhv də ola bilər, müəyyən məqamlar da ola bilər. Biz bu qədər pessimist fikirdə olub ölkəmizi başqa insanların gözündən salmayaq. Niyə yoxdur? Elə bir qurum varmı ki orada insan hüququ pozulsun. Mən də bu sualın cavabını belə verərdim. Hansı qurumdan danışır ki, insan hüquqları pozulur. Konkret həmin insanın hüquqları pozulubsa mən xahiş edərdim Milli Məclisin İnsan Hüquqları daimi komitəsinə müraciət etsin. Biz onun pozulmuş hüquqları ilə bağlı araşdırma aparaq. Və nəticə qoyaq ortaya.\nHeç nəticə qoyduğunuz olubmu?\nƏlbəttə olub. Mən Dağlıq Qarabağdan seçilmiş millət vəkiliyəm. Mənim seçicilərim hamısı millət vəkilidir. Onlar Azərbaycanın 50 dən artıq rayonunda məskunlaşıblar. Onların məskunlaşdığı yerlərdə bəzən elə olub ki, köçkünlərin başqa yerlərdə evi olması barə faktlar da oldu. Bu evləri də saxlayırlar. Belə insanların hüququ var ki, onlar da öz hüquqlarını müdafiə etsin. Bəzən evə girənləri qanunsuz olaraq çıxarıb töküblər çölə. Amma biz onun da hüququnu müdafiə etdik. Bu insanlar doğma torpaqlarına qayıtmayana qədər bunları evlərdən çıxarmaq olmaz.\nCəzalandırılan bir məmur oldumu?\nƏlbəttə həmin insan yerinə qayıtdı. Hər hansı məmurdan burda söhbət getmir. Bu işləri idarə edən insanlar var. Bəzən məmurların adından istifadə edib danışırlar. Bu işləri idarə edən yerlərdə insanlar, şöbələr var ki, bəzən bu insanlar səhvlərə, hüquq pozuntusuna yol verirlər. Biz də çalışırıq ki, insanların hüquqları tapdalanmasın.\nDinləyici (Tovuz rayonundan) :\nMən birinci qrup əliləm. Bu gün mən 50 manat pensiya alıram.\nMən görməmişəm ki, sizin deputatınız Qənirə xanım öz seçicilərinə biganə olsun. İkinci sizin rayonda elə bir icra başçısı işləyir ki, mən Tofiq Zeynalovun camaata münasibətlərini görmüşəm. Mən görməmişəm ki, bir insan Tofiq müəllimdən narazı olsun. Sizin belə bir probleminiz varsa, mən xahiş edirəm mənə məktubla müraciət edin. Qənirə xanıma məktub ünvanlayın. Mən Tofiq müəllimlə şəxsən danışım. Sizin hansı probleminiz varsa, biz o problemi qaydasına salaq.\nSöhbət problemdən getmir, xanım. Söhbət ondadır ki, mən dövlət tərəfindən bu gün 50 manat pensiya alıram. Bu pensiya ilə mümkün deyil ki, mən özüm özümü dolandıra bilim. Qənirə xanım iki dəfə yanıma gəlib. Deyib ki, gözləyirik ki, artım olmalıdır.\nƏlbəttə artım olmalıdır. İldən-ilə bizim büdcəmiz artdıqca aztəminatlı ailələr, sosial müavinətə ehtiyacı olan ailələrin təminatlarında artımın özünüz də şahidi olursunuz.\nMən yalnız bir suala cavab almaq istəyirəm. Dövlət niyə pensiyaları bu qədər az verir?\nMən bir sualı soruşmaq istəyirəm. Bu sirr deyil. Deputatın maaşı nə qədərdir indi?\nSiz indi deputatın maaşını müzakirə etmək istəyirsinizmi? Sirr deyil. Min manatdan çoxdur. Amma bu gün deputatın maaşını başqaları ilə müzakirə, müqayisə etmək istəyirsizsə, bu yolverilməz bir hadisədir. Yoldaş mənə sual verdi, mən dedim ki, bizim büdcəmiz artdıqca ildən ilə pensiyaları artır. İndi pensiyanızın artımı gözlənilir.\nDeməli mən Tofiq Zeynalova müraciət etməliyəm. O gətirib mənə bir dəfə, iki dəfə pul verməlidir. Mənim problemim bununla düzəlir.\nMəsələ onda deyil. O demək deyil ki, icra başçısı gətirib pul versin. Sizin hər hansı probleminiz varsa, o problemlə icra başçısı məşğul olmalıdır. Siz birinci qrup əlilsiz. Hər bir əlilə diqqətli olmaq bizim müqəddəs borcumuzdur. Yaşadığınız rayonun icra qurumları sizə yaxından köməklik göstərməlidirlər.\nHəvva xanım Berlində çıxışınızda dediniz ki, ermənilər üzərində qələbə çalıb, onları Bakıdan qovmuşuq. Ermənilər də sizi Xankəndindən qovmaqla qələbə çalıblarmı?\nMən fevralın 26-da Xocalı faciəsi ilə bağlı Berlində oldum. Orada mənim çıxışımın məğzi o idi ki, biz dünyanın harasında olur olsun, ermənilərin Azərbaycana qarşı yönəldilmiş o təcavüzkarlıq siyasətini dəf etməliyik. Bizim qovulduğumuz vaxt, 1988-ci il, sovetlər dönəmində Dağlıq Qarabağdan azərbaycanlılar qovulubdur ki, Azərbaycanın ovaxtkı hakimiyyəti ilə, tək ermənilər tərəfindən deyil, rus-sovet qoşunları tərəfindən azərbaycanlılar qovulubdur. Məsələnin ikinci tərəfinə gəldikdə isə o vaxta qədər ən yüksək yerlərdə ermənilər işləyib. Ən yaxşı yerlərdə ermənilər yaşayıb. Ən yaxşı evlərin, torpağın sahibi ermənilər olub. O illərlə, bu illərin müqayisəsində, demək olar ki, Ermənistanın Azərbaycana təcavüzü olan bu müharibədə biz heç olmasa dostumuzu düşmənimizdən ayıra bildik. Həmişə düşmən yuxarı başda oturub, süfrəmizin başında əyləşib. Amma düşmənimizin kim olduğunu tanıya bilməmişik. 1905-1907-ci il, 18-20-ci illər o dövr, o hadisələri biz unutmuşuq. Unutdurublar. Ona görə mən bu fikri səsləndirməkdə əsas məqsədim ondan ibarət olub ki, Dağlıq Qarabağda bu hadisələrin baş verməsi ilə, Azərbaycandan da ermənilərin getməsi, çıxarılması, bir növ Azərbaycan xalqını silkələdi. Biz dostumuzu düşmənimizdən ayıra bildik. Bu bizim əlbəttə böyük qələbəmizdir.\nHörmətli Həvva xanım, çıxışınızdan hiss olunur ki, bitərəf deyilsiniz. YAP-çısınız. Özü də xalisindən.\nMən bitərəfəm. Heç bir partiyanın üzvü deyiləm.\nBəs mövqeyiniz necədir?\nMən torpağı işğal olunmuş bir yerin qızıyam. Bir milyondan artıq köçkünlərin içərisində olan bir insanam. Eli obası talan olan bir insanam. Mən 1993-cü ilə qədər Azərbaycanın ən ağır problemləri içərisində yaşamışam. Ən ağır məşəqqətli günlərini yaşamışam. Ona görə ki, bir tərəfdən ermənilər bizi qırırdılar, ikinci tərəfdən isə qaçqınlıq bizim üçün ağır problem oldu. 1993-cü ilin iyun ayına qədər bizim problemimizə yanan olmadı. Alim qadın olsam da hara gedirdimsə bizə deyirdilər ki, qaçqınlar gəlib, şəhəri zibillədilər. Bunları qovun Xəzərə tökmək lazımdır. Evlərini dəyişib Bakı şəhərinə gələn insanları yenidən evlərini əlindən alıb, Xocalıya göndərdilər. O insanlar ağır faciənin qurbanı oldular, soyqırımına məruz qaldılar. İndiki hakimiyyət mənim bütün hüquqlarımı müdafiə edib. İndiki iqtidarın dövründə mən bir Azərbaycan vətəndaşı kimi, qaçqın və məcburi köçkün kimi bütün hüquqlarımdan səmərəli istifadə edirəm. Bu gün mənim heç bir hüququm pozulmur. Ona görə pozulmur ki, mənim hüququm, mən Azərbaycan vətəndaşı olaraq bu gün başımıza gələn müsibətlərimizi dünyaya çatdırılmasını mənim özümün dövlət qarşısında borcumu hiss edirəm. Mənim bu dövlət qarşısında borcum var. Bu gün mən əgər müharibəsiz şəraitdə yaşayıramsa, mənim köçkün kimi bütün problemlərin dövlət tərəfindən ödənilirsə, uşaqlarımız dövlət hesabına oxuyurlarsa mən bu dövləti, bu hökuməti nə üçün müdafiə etməyim? Mən bu dövləti, bu hökuməti müdafiə edirəm. Ömrümün sonuna qədər də müdafiə edəcəm.\nHəvva xanım, belə bir əks arqument ola bilər ki, qaçqın və məcburi köçkünlərdən başqa hökumət digərlərinin hüquqlarını da eyni səviyyədə müdafiə edirmi?\nƏlbəttə. Birmənalı şəkildə əlbəttə. Azərbaycanda yaşayan hər bir vətəndaşın hüququ qorunur. Azərbaycana daxildən və xaricdən pənah gətirən insanlar var. Əgər onların hüquqları qorunmasa idi, onlar niyə Azərbaycana gəlirdilər?\nSiz doğrudan da sırf YAP-çısınız. İkinci milləti parçalamayın. Biz məcburi köçkünlərimizi həmişə ürək ağrısı ilə anmışıq. Sual: Bu gün işsizlərin sayı artıb. Mənim özüm də işsizəm. Mən iki övlad saxlayıram. Nəyə görə bizdə elə şərait yaradılır ki, biz öz seçdiyimiz insanlara istədiyimiz vaxt azad sözümüzü bildirə bilmirik? Mən sözümü demək istəyəndə məni vururlarsa, yəni mən hakimiyyətə sözümü çatdıra bilmirəmsə deputatlar nəyə görə olur? Deputatlar niyə hökuməti məcbur etmirlər ki, onların pulunu qaytarsın?\nBiz insanları kateqoriyalara bölmürük. Sadəcə ovaxtkı hakimiyyəti, situasiyanı biz aydınlaşdırırıq. Azərbaycanın sovet dönəmində olduğu vəziyyəti aydınlaşdırırıq. Həm də ovaxtkı hakimiyyətsizliyini ortaya gətiririk. Əgər ovaxtkı hakimiyyət, hakimiyyət kimi yerində olsaydı, Azərbaycanın bu qədər torpağı işğal olunmazdı.\nGərək mən balans üçün deyəm ki, müxalifət iddia edir ki, daha çox rayonlar məhz 93-cü ildən sonra işğal olunub.\nBu uzun müzakirədir. 93-cü ildən sonra işğal olunub. 93-cü ilin iyun ayına qədər bütün rayonların hamısının haqqı hesabı verilmişdi. Hamısı verilmiş, satılmış rayonlardır.\nKim satmışdı deyirsiz?\nO vaxt hakimiyyətdə olan insanlar. AXC, Müsavat üçlüyü. Bunu biz hamımız bilirik. Qarabağda yaşayan insanlar bilir. Bunlar hamısı bizim gözümüzün qabağında baş verib. Bizdə faktlar var. Mən 1991-ci ildə Dağlıq Qarabağı tərk etmişəm. 88-ci ildə gəlməmişəm. Bütün yerlər işğal olunandan sonra biz Bakı şəhərinə üz tutduq. əlimizdə əlbəttə faktlar var. Məhkəmənin qərarı da var. Məhkəmədə dəfələrlə belə proseslər də gedib. Biz bunu istəmirik ki, bugünkü gündəmə gətirək.\nHansı məhkəmə qərarları var?\nTorpaqlar hamısı satılmışdı da. Surət Hüseynovun dəstəsi Nəvahiyə qədər gəlib çıxmışdı. Gəncə qiyamı. Bu nə üçün idi? Ağdərə neçə dəfə işğaldan azad olundu, əldən-ələ keçdi. Bunlar çox geniş mövzudur. Ovaxtkı hakimiyyət, hakimiyyəti doğru düzgün əldə saxlaya bilsəydi, apardığı siyasət doğru düzgün olsaydı. Azərbaycanın torpaqları işğala məruz qalmazdı.\nDeputatın maaşını niyə müzakirə etmək olmaz. Deputat məgər bizim ödədiyimiz vergidən almırmı maaşını?\nBugünkü mövzu deputatın maaşı deyil. İnsan hüquqları ilə bağlı qoyulmuş məsələlərdir. Mən lazım bilmədiyimə görə müzakirəyə ehtiyac duymuram.\nHəvva xanım, siz hüquqdan danışırsınız. Amma küçələrdə dilənən ağbirçək qadınların, Dubayda bədənini satan qadınların hüquqlarını kim qoruyacaq?\nOnu qoruyan Azərbaycanda qurum var. İnsan alverinə qarşı mübarizə idarəsi var. Əllərində elə bir fakt varsa həmin idarəyə yazılı şəkildə versinlər. Milli Məclisə-bizə versinlər. Biz onların hüquqlarını müdafiə edək. O ki qaldı dilənçilərə. Mən o dilənçiləri çox az görürəm. Bəzən görürəm uşaqlar maşının qarşısına yüyürüb, şüşəni silirlər. Mən bir neçəsini danışdırmışam. Deyib ki, məni burada saxlayan xüsusi adamlar var ki, sən get işlə, pul qazan, mənə verginən. Belə adamlar kimdir. Onlar çıxsın ortaya. Bu uşaqların əməyini istismar edirlər. Belə insanlarla bağlı da bizə müraciət etsinlər.\nTorpaqların satılması ilə bağlı əlinizdə faktınız varsa niyə məhkəməyə vermirlər?\nO məsələlərin hamısı müzakirə də olunub. Yaxşı bilirlər onlar. O suallara qayıtmaq məncə yersizdir. O suala biz təkrar o vaxt qayıdacağıq ki, torpaqlarımız işğaldan azad olunacaq. Hamımız bir yumruq kimi hakimiyyətin arxasında birləşəcəyik. Biz dövlətimizi düşdüyü bu problemlərdən azad edəcəyik. Ondan sonra bilinəcək ki, kimin bu torpağın işğal olunmasında günahı nədən ibarətdir. Günahkarları biz özümüz tanıyırıq.\nSiz ancaq sizə müraciət olduğu halda insan haqlarını araşdırırsınız? Sizə aydın olan pozuntuları araşdırmırsınızmı?\nMənə edilmiş müraciətdə, mənim qarşılaşdığım məsələlərdə biz bu məsələlərə heç zaman biganə qala bilmərik.\nDoğrudanmı ancaq sizə müraciət olduqda edirsiniz?\nBəs neyləməliyik ki, biz? Bizə gərək müraciət olsun. Biz şifahi heç kimə cavab verə bilmərik. Çox zaman yazılmış müraciətlərin əksəriyyəti kiminsə tərəfindən yazılır. Saxta olur. Biz nətər öz tərəfimizdən deyək ki, kiminsə hüququ pozulur. Gərək konkret fakt olsun əldə.\nNiyə Həvva xanım mitinqə gedənlərə geridə qalmış kimi baxır? Bitərəf olan bir kəs heç bir partiyanı müdafiə etməməlidir.\nMən mitinqə gedən insanlara o qədər də irad tutmuram. Mitinqə nə ehtiyac var? Onlar sözlərini demək istəyirlərsə qəbul edilmiş yerlərdə sözlərini deməyə kim onlara mane olur ki? Metronun qarşısında, parkda, müxtəlif yerlərdə nəyə lazımdır ki? Onlara meydan verilib. Onlar çıxsınlar sözlərini desinlər. Televiziyadan istifadə edirlər, mətbuatdan istifadə edirlər.\nSiz müxalifət lideri görmüsünüzmü televiziyada? İctimai Televiziyadakı qısa süjetlərdən başqa.\nİctimai televiziya deyilmi? ANS televiziya deyilmi?\nMəsələn müxalifət liderləri deyirlər ki, televiziyalara sonuncu dəfə nə vaxt dəvət olunduqlarını xatırlamırlar.\nÖzləri maraqlı olmalıdırlar ki, biz televiziyada çıxış etmək istəyirik.\nİlham Əliyevin uşaqlarının Dubayda 75 milyonluq mülkləri var. Bu məbləğlə neçə diplomat, neçə hüquqşünas yetişdirmək olardı ki, onlar Qarabağ üçün beynəlxalq səviyyədə çalışsınlar. Niyə soruşmursuz ki, o pullar haradandır?\nTəsdiq olunmamış faktları mən qəbul etmək istəməzdim.\nAmma Əli Həsənov bildirib ki, prezidentin və ailəsinin Dubayda mülkə sahib olması normaldır. Yəni təkzib də olunmayıb.\nMən bu faktları eşitməmişəm. Dövlət başçısının əlbəttə olmalıdır. Neyçin də olmasın? İkinci isə Azərbaycan iqtidarı, böyük Heydər Əliyev və bu gün onun siyasətini davam etdirən İlham Əliyevin Azərbaycana qoyduğu böyük diqqət, qayğını biz heç bir ölkə başçısından görməmişik. Amma bu gün biz bu insanların Azərbaycan üçün etdiyini qiymətləndirməliyik.\nTəşəkkür edirəm Həvva xanım.